Διαστάσεις της Τουρκικής (και της Δικής μας) Κρίσης | Zenonas Tziarras\nΗ Εσωτερική Εικόνα\nΞεκινώντας από το εσωτερικό κοινωνικο-πολιτικό επίπεδο, η ενημέρωση που λάβαμε επιβεβαιώνει την εικόνα της αστάθειας και της αβεβαιότητας υποδεικνύοντας ταυτόχρονα κάποιες ενδιαφέρουσες ή και επικίνδυνες τάσεις. Οι τουρκικές επιχειρήσεις και η μεσαία τάξη βρίσκονται προφανώς σε κατάσταση πανικού και έντονης ανησυχίας καθώς είναι οι πρώτοι που επηρεάζονται. Τα χαμηλότερα οικονομικά στρώματα δεν βρίσκονται ακόμα τόσο πολύ αντιμέτωπα με τις αρνητικές συνέπειες της τρέχουσας κρίσης, παρόλο που αναμένεται ότι και εκείνοι θα αντιμετωπίσουν την σκληρή πραγματικότητα σε μερικούς μήνες όταν πια δεν θα έχουν τη δυνατότητα να αγοράζουν, για παράδειγμα, κρέας – το οποίο είναι πια κατά κύριο λόγο εισαγόμενο προϊόν στην Τουρκία.\nΑπό αυτή την άποψη η κοινωνική βάση του Κόμματος Δικαιοσύνης και Ανάπτυξης (ΑΚΡ) μεταξύ των χαμηλών κοινωνικών στρωμάτων δεν έχει στραφεί εναντίον της κυβέρνησης, αλλά μάλλον υιοθετεί το αφήγημα του Ερντογάν περί δυτικής συνομωσίας εναντίον της Τουρκίας. Φυσιολογικά, η μεσαία και αστική τάξη είναι εξοργισμένη και αντιδρά. Ωστόσο, το ΑΚΡ έχει εδώ και καιρό χάσει την στήριξη αυτών των ανθρώπων οι οποίοι ούτως ή άλλως στις τελευταίες εκλογές ψήφισαν κόμματα όπως το Ρεπουμπλικανικό Λαϊκό και το Καλό Κόμμα.\nΜε αυτά τα δεδομένα, εάν η οικονομική κρίση ενταθεί στους επόμενους μήνες, όπως αναμένουν οι περισσότεροι, και η Τουρκία ξεκινήσει να μοιάζει όλο και περισσότερο στη Βενεζουέλα, ο πληθωρισμός θα ξεκινήσει να επηρεάζει εξίσου όλα τα κοινωνικο-οικονομικά στρώματα της χώρας. Επιπλέον, υπάρχει το ενδεχόμενο της κατάρρευσης των τραπεζών και η ανεργία να αυξηθεί δραματικά από 12%-15% στο 25%-30%. Σύμφωνα με εκτιμήσεις που μου δόθηκαν αυτό μπορεί να σημαίνει σε βάθος μισού με ενός έτους τη διάβρωση της κοινωνικής στήριξης προς την κυβέρνηση και, στο χειρότερο σενάριο, δημόσιες εξεγέρσεις. Βεβαίως, σε αυτό το διάστημα μπορούν να συμβούν πολλά που θα βελτιώσουν ή θα επιδεινώσουν την κατάσταση.\nΉδη η τουρκική κυβέρνηση ψάχνει οικονομική στήριξη στην Κίνα, την Ρωσία, το Κατάρ, το Κουβέιτ και άλλα κράτη του Περσικού Κόλπου. Ταυτόχρονα, κράτη όπως η Γερμανία, το Ιράν, το Αζερμπαϊτζάν και το Πακιστάν εξέφρασαν την υποστήριξή τους στην Τουρκία – κάτι που δεν σημαίνει και πάρα πολλά. Αφενός τα περισσότερα από τα πιο πάνω κράτη έχουν τα δικά τους οικονομικά προβλήματα ενώ λόγω της ευρύτερης εξωτερικής της πολιτικής, η Άγκυρα δεν είναι σίγουρο ότι θα βρει στήριξη στα υπόλοιπα κράτη του Περσικού Κόλπου. Σε κάθε περίπτωση, καμία έκβαση στο θέμα της οικονομίας δεν είναι βέβαιη. Το μόνο βέβαιο είναι πως η οικονομική κρίση είναι συνυφασμένη με το τι συμβαίνει στις αμερικανο-τουρκικές σχέσεις.\nΣενάρια «Chicken Game» και Διαχείρισης Κρίσεως\nΌπως γράφαμε αμέσως πριν την επιβολή των αμερικανικών κυρώσεων στην Τουρκία, ήταν αναμενόμενο ότι οι ΗΠΑ θα υιοθετούσαν μια πολύ σκληρότερη στάση απέναντι στην Άγκυρα προσφέροντας ίσως και κάποια κίνητρα. Εν ολίγοις, αυτό που παρακολουθούμε είναι η προσπάθεια των ΗΠΑ να επιβληθούν στην Τουρκία και να της ασκήσουν πιέσεις αφενός για τα διμερή προβλήματα που αντιμετωπίζουν (π.χ. το ζήτημα του πάστορα Μπράνσον, του Γκιουλέν, της Halk Bank, της Συρίας, των κυρώσεις κατά του Ιράν, των S-400, κτλ.), και αφετέρου για να στείλουν μηνύματα στην Άγκυρα αναφορικά με το κόστος που συνεπάγεται η αποθράσυνση και απομάκρυνσή της από τη Δύση και τα συμφέροντά της.\nΟι συγκεκριμένες κινήσεις έπρεπε να είχαν γίνει εδώ και πολύ καιρό, αλλά οι Αμερικανοί είχαν αποφασίσει να χρησιμοποιήσουν περισσότερο την τακτική του καρότου (δηλαδή των κινήτρων). Πλέον αποφάσισαν να ακολουθήσουν περισσότερο την τακτική του μαστίγιου και της πρόκλησης κόστους για να συνετίσουν την Τουρκία – που δεν είναι βέβαιο ότι θα πετύχει. Τόσο το πάγωμα της παράδοσης των F-35 στην Τουρκία, όσο και τα οικονομικά μέτρα-κυρώσεις που έλαβαν οι ΗΠΑ έχουν αυτό το σκοπό. Το ερώτημα είναι κατά πόσο η σκληρή στάση των ΗΠΑ θα αναγκάσει την Τουρκία να «επιστρέψει» στη Δύση ή αν θα την σπρώξει πιο μακριά. Αυτό θα εξαρτηθεί από τρείς παράγοντες: α) τις αποφάσεις του Ερντογάν οι οποίες έχουν ιδεολογικοποιηθεί και δεν ανταποκρίνονται πλέον στον απλό ορθολογισμό, β) στη στάση δυνάμεων όπως η Ρωσία και η Κίνα, και γ) στην έκβαση της διαπραγμάτευσης Τουρκίας-ΗΠΑ.\nΌντως, εν μέσω της χαώδους αυτής κατάστασης, η Τουρκία και οι ΗΠΑ βρίσκονται σε διαπραγμάτευση για σωρεία θεμάτων. Πληροφορίες θέλουν τις δύο χώρες να ετοιμάζουν ανταλλαγή «ομήρων» εντός των επόμενων μηνών με την ελπίδα ότι θα υπάρξει κάποια ομαλοποίηση των σχέσεων και άρση των αμερικανικών κυρώσεων. Ακόμα και αν έτσι καταλήξουν τα πράγματα, η τουρκική οικονομία θα συνεχίσει να χρειάζεται στήριξη. Αν αυτή η στήριξη έρθει από την «Ανατολή», τότε η Τουρκία θα κάνει ακόμα ένα βήμα μακριά από τη Δύση – και στην Ουάσιγκτον θα αποκτήσουν ένα μεγαλύτερο πρόβλημα από αυτό που προσπάθησαν λύσουν. Αυτή είναι και η λογική του Ερντογάν ο οποίος ποντάρει στη γεωστρατηγική υπεραξία της χώρας του. Από την άλλη, αν δεν βρεθεί μη-δυτική/αμερικανική οικονομική στήριξη, ο Ερντογάν – που είναι η παρεμβαλλόμενη μεταβλητή σε αυτή την εξίσωση – θα έχει δύο επιλογές: α) να αναδιπλωθεί προς τη Δύση (δημιουργώντας μεγάλη απογοήτευση στη Ρωσία κ.α.), ή β) να ακολουθήσει μια τριτοκοσμική, «αντι-ιμπεριαλιστική» προσέγγιση απομόνωσης, υπερ-πληθωρισμού, και συστημικής κατάρρευσης παρόμοια με αυτή της Βενεζουέλας. Η ενδεχόμενη τρίτη επιλογή του «διπλού ταμπλό» δεν θα είναι πλέον βιώσιμη με τους ίδιους όρους (βρισκόμαστε ήδη ενώπιον των αποτελεσμάτων της).\nΑν δε λάβουμε υπόψη και τις αυξανόμενες εσωτερικές πιέσεις λόγω οικονομικής κατάρρευσης οι αποφάσεις για τον Ερντογάν θα γίνουν ακόμα πιο δύσκολες, και εκεί θα κριθεί η νηφαλιότητα του ιδίου και των γύρω του. Πάντως, αν και οι πρόσφατες ομιλίες του (όπως και οι πολιτικές του) παραπέμπουν σε μια ανορθολογική και συναισθηματική αντιδραστικότητα είναι γνωστό ότι μπορεί να αλλάξει απότομα γνώμη.\nΕπιπρόσθετα, αυτό που δεν πρέπει να ξεχνάμε, είναι το σενάριο της μετά-Ερντογάν Τουρκίας – και το ενδεχόμενο οι εξωτερικές πιέσεις να θέλουν να συμβάλουν στο να επέλθει μια μετα-ερντογανική περίοδος. Βέβαια, το σύνηθες λάθος που κάνουν μερικοί, είναι το να πιστεύουν ότι ξαφνικά, μετά τον Ερντογάν η Τουρκία θα επιστρέψει στους «Κεμαλικούς», «κοσμικούς», «δημοκράτες» και στη φιλοδυτική της εξωτερική πολιτική. Αυτό μπορεί να ισχύσει μόνο σε ένα μικρό βαθμό για λόγους που δεν είναι της παρούσης να αναλύσουμε και σχετίζονται τον μετασχηματισμό των κρατικών δομών, της πολιτικής κουλτούρας, των ιδεολογιών των πολιτικών κομμάτων, της οικονομίας, του εξωτερικού γεωπολιτικού περιβάλλοντος, κτλ. Είναι, εντούτοις, βέβαιο, ότι οι Αμερικανοί θα προτιμούσαν μια Τουρκία χωρίς τον Ερντογάν καθότι αντιλαμβάνονται πως έτσι τα πράγματα θα ήταν πιο εύκολα για τους ίδιους.\nΤο «Παράθυρο Ευκαιρίας» και οι «Σωτήρες» Μας\nΒλέποντας την πιο πάνω κρίση να ξεδιπλώνεται, πολλοί αποφάσισαν ότι «άνοιξε» ένα «παράθυρο ευκαιρίας» για την Κύπρο και την Ελλάδα. Αναμένοντας παράλληλα την επερχόμενη γεώτρηση της Exxon Mobil εκφράζουν με βεβαιότητα ότι περίπου η Τουρκία είναι τελειωμένη. Λίγο έλειψε, όπως μου είπε χαριτολογώντας ένας συνάδελφος, να ακούσουμε ότι η αποδυνάμωση της Τουρκίας αφήνει ένα κενό ισχύος στην Ανατολική Μεσόγειο το οποίο θα γεμίσει η Κύπρος ως νέος περιφερειακός ηγεμόνας. Κάποιοι τα πιστεύουν.\nΜε κάποιο τρόπο υπάρχει η αντίληψη (το «πιστεύω», ή καλυτέρα το «θέλω») ότι αυτή η κρίση θα αλλάξει το ισοζύγιο δυνάμεων στο θέμα της επίλυσης του Κυπριακού και σε συνάρτηση με τα τεράστια κοιτάσματα φυσικού αερίου που θα βρουν οι Αμερικανοί στην κυπριακή Αποκλειστική Οικονομική Ζώνη (ΑΟΖ) θα βάλουν την Τουρκία στη γωνία ή με κάποιο τρόπο θα την αναγκάσουν/ωθήσουν/δελεάσουν να αποχωρήσει από την Κύπρο, ή να κάνει υποχωρήσεις (κανείς δεν ξέρει ακριβώς ποια είναι η επιδίωξη, διότι κανείς δεν λέει, μάλλον διότι κανείς από αυτούς που τα λένε δεν προεκτείνει τη σκέψη του μέχρι εκεί).\nΑνεξαρτήτως των διαφόρων σεναρίων έκβασης της τουρκικής κρίσης, είναι βέβαιο ότι οι Αμερικανοί θα εξαντλήσουν κάθε προσπάθεια για την «επαναφορά» της Τουρκίας. Επίσης βέβαιο είναι το γεγονός ότι πέρα από τον ανταγωνισμό Ουάσιγκτον-Άγκυρας, η Τουρκία αποτελεί παράλληλα κομμάτι ενός άλλου ευρύτερου ανταγωνισμού σε παγκόσμια κλίμακα (βλ. ΗΠΑ, Ρωσία, Κίνα, ΕΕ, κτλ.). Είναι και η λεκάνη της Ανατολικής Μεσογείου πεδίο έκφρασης αυτού του ανταγωνισμού. Σε ό,τι αφορά την ενεργειακή ασφάλεια και την αρχιτεκτονική ασφαλείας στην περιοχή, το ερώτημα είναι: τί θα προτιμήσουν οι ΗΠΑ – τον ρωσικό αντι-δυτικό έλεγχο (με ό,τι αυτό συνεπάγεται για τις ενεργειακές διαδρομές και τις σφαίρες επιρροής) ή τη σύμπραξη με μια Τουρκία ή οποία σε 5-10 χρόνια μπορεί να είναι μια πολύ πιο συνεργάσιμη (και όχι τόσο ερντογανική) χώρα; Λόγω αυτού του διλήμματος και μόνο μπορεί κανείς να αντιληφθεί ότι κανένας δεν έχει ξεγράψει την Τουρκία από το μέλλον της Ανατολικής Μεσογείου, πόσο μάλλον όταν εμπλέκεται ένας ιδιωτικός κολοσσός όπως η Exxon Mobil που ιεραρχεί πρώτα το οικονομικό συμφέρον (και το αντίστοιχο ρίσκο) και όχι τις πολιτικές ευαισθησίες.\nΜέσα σε αυτό το πλαίσιο, οι Αμερικανοί θα ασκήσουν πιέσεις εντός Κύπρου, για μια διευθέτηση που να σχετίζεται με τη διαχείριση των ενεργειακών πόρων εντός ή εκτός συνολικού πλαισίου λύσης, και για την επανέναρξη των συνομιλιών (κάτι που ήδη πράττουν). Χωρίς λύση ή σχετικές διευθετήσεις οι επιλογές των εταιριών για εκμετάλλευση και εξαγωγή των φυσικών πόρων (ενδεχομένως και σε συνεργασία με άλλα κράτη όπως το Ισραήλ και η Αίγυπτος) μειώνονται. Και να θυμόμαστε πάντα ότι ο χρονικός ορίζοντας για αυτές τις εξελίξεις είναι σε βάθος τουλάχιστον πέντε με δέκα χρόνων.\nΕπιπλεόν, καλό είναι να αντιληφθούμε ότι, λόγω του μεγάλου όγκου ανοιχτών ζητημάτων μεταξύ των ΗΠΑ και της Τουρκίας, η Ουάσιγκτον έχει από λίγο έως καθόλου επιρροή επί των αποφάσεων της Άγκυρας στην Κύπρο. Πρώτον διότι δεν είναι θέμα προτεραιότητας η λύση του Κυπριακού ως τέτοια (πόσο μάλλον το περιεχόμενό της), και δεύτερον διότι καταναλώνει τους μοχλούς πίεσής της σε άλλα σημαντικότερα θέματα.\nΑν και, εν συντομία, κάπως έτσι έχουν τα πράγματα, ορισμένοι βλέπουν μόνο «παράθυρα ευκαιρίας» και σωτήρες στους Αμερικανούς και τα φυσικά αέρια. Είναι όμως κάποια ερωτήματα που μένουν αναπάντητα – και έτσι θα παραμείνουν.\nΠώς ακριβώς μπαίνεις και περνάς μέσα απ’ το παράθυρο (ευκαιρίας);\nΚαι τί ακριβώς βρίσκεται πίσω από αυτό – όταν και εφόσον περάσεις – που μερικοί μάλιστα το βλέπουν τόσο ξεκάθαρο και βέβαιο; Πώς το διαχειρίζεσαι; Και πώς το μετατρέπεις σε αυτό που ονειρεύεσαι; (Διότι να ονειρευόμαστε μπορούμε, να θέτουμε στρατηγικούς στόχους δεν ξέρω).\nΑπλώς φανερώθηκε για άλλη μια φορά η γύμνια μας στον τομέα της κατανόησης της πραγματικότητας και του στρατηγικού σχεδιασμού.\nΑυτή αποδεικνύεται ότι είναι η στρατηγική μας: να περιμένουμε κάπου, κάποιος, σε ανύποπτο χρόνο να ανοίξει ένα «παράθυρο» αμφιβόλου μεγέθους και προορισμού για να επενδύσουμε στο κατά πόσο χωράμε – και προλαβαίνουμε – να περάσουμε από μέσα. Και όταν τελικά σφηνώσουμε προσπαθώντας ή απλά το δούμε να «ξανακλείνει» μπροστά στα μάτια μας, πέφτουμε απ’ τα σύννεφα σκεπτόμενοι, «όλο και κάπου στα μαλακά θα πέσω».\n← Εκφάνσεις ενός «Νέου» Διεθνούς Συστήματος και η Τουρκία Το Συριακό 7 Χρόνια Μετά: Προοπτικές Έκβασης και Επιπτώσεις για την Κύπρο →


Alex Rins: ”Πίστεψα στον εαυτό μου και κατάφερα να κερδίσω” - Biker Spirit magazine\nΟ Ισπανός πέτυχε την πρώτη του νίκη στο MotoGP σε έναν αγώνα που σηματοδότησε η πτώση του Marc Márquez όταν ήταν πρώτος. Ο Alex Rins κέρδισε τη μονομαχία με τον Valentino Rossi και πήρε την πρώτη του καρό σημαία!\nΗ σημερινή νίκη σηματοδοτεί την πρώτη νίκη της ομάδας της SUZUKI ECSTAR από το Silverstone το 2016 και την πρώτη νίκη του Alex Rins από το Le Mans το 2016, καθώς και το πρώτο του βάθρο στο MotoGP.\nAlex Rins: «Είναι απίστευτο! Είμαι πολύ χαρούμενος που κερδίζω τον αγώνα εδώ! Στην προθέρμανση σήμερα το πρωί δοκιμάσαμε ένα διαφορετικό set-up και δεν λειτούργησε με τον τρόπο που περιμέναμε, έτσι επιστρέψαμε στις συνήθεις ρυθμίσεις για τον αγώνα και κερδίσαμε, είναι υπέροχο!»\n«Όταν ήμουν εκεί πίσω από τον Valentino, είπα στον εαυτό μου ότι μπορώ, και προσπάθησα, όταν πέρασα, σκέφτηκα ότι πρέπει να κρατηθώ μπροστά γιατί ο Valentino εχει τεράστια εμπειρία και ξέρει πώς να το διαχειριστεί, αλλά τελικά τα κατάφερα. Πίστεψα στον εαυτό μου και κατάφερα να κερδίσω.»\n«Είμαι χαμένος! Τα κατάφερα καλά στην πίεση, παρόλο που υπέφερα λίγο στους τελευταίους γύρους. Όταν πέρασα τη γραμμή τερματισμού όλα τα συναισθήματα με πλημμύρησαν. Θέλω μόνο να πω ένα μεγάλο ευχαριστώ σε όλη την ομάδα μου, σε όλους στην Ιαπωνία και σε όλους τους γύρω μου!»\nΕτικέτες: #AmericasGP2019, Alex Rins, AMERICAS, AmericasGP, Austin, COTA, MICHELIN, motoGP, MotoGP2019, Suzuki, Αμερική


Γιατί στην ανατροφή ενός παιδιού δεν έχουν αποτέλεσμα οι τιμωρίες, αλλά οι συνέπειες των πράξεών του. - Childit - Τα πάντα για το παιδί\nΓιατί στην ανατροφή ενός παιδιού δεν έχουν αποτέλεσμα οι τιμωρίες, αλλά οι συνέπειες των πράξεών του.\nΜια εκπαιδευτικός που ακολουθεί τη μοντεσοριανή φιλοσοφία, η Christina Clemer, εξηγεί το γιατί και παρουσιάζει πολλά διαφορετικά παραδείγματα εφαρμογής της συγκεκριμένης θεωρίας.\nΌπως πολλοί ακόλουθοι του συστήματος Μοντεσσόρι, από τότε που ο γιος μου ήταν 6 μηνών του έδινα να πιει νερό από γυάλινα ποτήρια. Κάποιοι με ρωτούν: «Μα δεν θα σπάσει το ποτήρι; Δεν θα χύσει το παιδί κάτω το νερό». Η απάντηση είναι: ναι, φυσικά!\nΟι εκπαιδευτικοί και οι γονείς που ακολουθούμε τη Μοντεσσοριανή φιλοσοφία χρησιμοποιούμε τις φυσικές συνέπειες γιατί δεν θέλουμε τα παιδιά μας να αντιδρούν επειδή φοβούνται την τιμωρία, θέλουμε να κάνουν το σωστό γιατί αντιλαμβάνονται τις συνέπειες των πράξεών τους.\nΣύμφωνα και με αυτά τα άρθρα στο Psychology Today, η τιμωρία δεν είναι αποτελεσματική όταν προσπαθούμε να διδάξουμε τα παιδιά να κάνουν το σωστό. Αντιθέτως, τα ενθαρρύνει να λένε ψέματα για τη συμπεριφορά τους και να ντρέπονται για τον εαυτό τους. Επίσης πληγώνει τη δική μας σχέση με τα παιδιά μας, που είναι το πιο ισχυρό εργαλείο που διαθέτουμε στη διαμόρφωση της συμπεριφοράς τους.\nΑπό την άλλη, ένα παιδί που καταλαβαίνει τις φυσικές συνέπειες της πράξης του θα μάθει να κάνει υπεύθυνες επιλογές με τη δική του θέληση, και όχι για να ευχαριστήσει το γονιό ή να αποφύγει την τιμωρία. Θα κάνει καλές επιλογές ακόμα και όταν δεν είμαστε κοντά του, γιατί καταλαβαίνει τους λόγους που τις κάνει. Και αν παρεκκλίνει, όπως συμβαίνει με όλους μας, πιθανότατα θα ανακαλύψει ότι οι συνέπειες είναι δίκαιες ανάλογα με την πράξη του, και ίσως δυσάρεστες για εκείνο.\nΣυνέπεια: Βρέχει και ένα από τα αγαπημένα του παιχνίδια χαλάει και πρέπει να το πετάξετε.\nΟι φυσικές συνέπειες είναι ένας από τους καλύτερους τρόπους να δείξουμε στα παιδιά ότι οι επιλογές τους έχουν αντίκτυπο, τόσο στα ίδια όσο και τους άλλους. Ωστόσο, τα παιδιά πρέπει να είναι σε θέση να καταλάβουν τη σύνδεση ανάμεσα στην πράξη και τη συνέπεια για να έχει αποτέλεσμα αυτή η μέθοδος.\n1. Η κόρη σας χτυπάει κάποιο άλλο παιδάκι στην παιδική χαρά.\nΣυνέπεια: Της λέτε ότι όταν χτυπάει, δεν μπορείτε να την εμπιστευτείτε να συνεχίσει να παίζει μόνη. Πρέπει λοιπόν να κάτσει μαζί ας μέχρι να είστε σίγουροι ότι έχει ηρεμήσει. Αυτό μπορείτε να το πείτε με ουδέτερο τόνο. Δεν κάνετε κήρυγμα, απλώς της εξηγείτε τις συνέπειες των επιλογών της, ξεκαθαρίζοντάς της ότι η συγκεκριμένη συμπεριφορά δεν είναι αποδεκτή. Μπορείτε επίσης να της μιλήσετε και για τις μακροπρόθεσμες φυσικές συνέπειες της πράξης της, λέγοντάς της: «Αν χτυπάς άλλα παιδιά, δεν θα θέλουν να παίξουν μαζί σου». Ίσως το καταλάβει.\n2. Ο γιος σας καταστρέφει τα βιβλία που πήρατε από τη δανειστική βιβλιοθήκη.\nΣυνέπεια: Τα κρύβετε, λέγοντάς του ότι αν δεν μπορεί να τα προσέξει, δεν θα μπορεί και να τα διαβάσει γιατί πρέπει να τα επιστρέψετε σε καλή κατάσταση στη βιβλιοθήκη. Σε ένα παιδί μεγαλύτερης ηλικίας, μπορείτε να το αφήσετε να σκίσει τις σελίδες και μετά να του κρατήσετε χρήματα από το χαρτζιλίκι του για να αποζημιώσετε τη βιβλιοθήκη.\nΣυνέπεια: Λέτε «όχι» την επόμενη φορά που θα σας καλέσουν για παιχνίδι, εξηγώντας στο παιδί σας ότι δεν μπορείτε να βρίσκεστε με φίλους του μέχρι να είναι σε θέση να φεύγει ήρεμα όταν του το ζητάτε.\nΣυνέπεια: Το επόμενο πρωί του εξηγείτε ότι είστε υπερβολικά κουρασμένοι να του φτιάξετε το αγαπημένο του πρωινό, γιατί χτες το βράδυ σας ξυπνούσε ξανά και ξανά. Του βάζετε λοιπόν να πιει μόνο το γάλα του.\nεπιλογές που έχουν επιπτώσεις, Μοντεσσόρι, συνέπειες αντί για τιμωρία, τιμωρια


4 sex tips που μόνο μια pornstar μπορεί να σας αποκαλύψει -\nΑς ξεκινήσουμε από τα βασικά, το πορνό δεν είναι η αληθινή ζωή αλλά ούτε το αληθινό σεξ. Όλα αυτά που μπορεί να βλέπετε ανά καιρούς αγγίζουν τα όρια της υπερβολής και το ξέρετε και οι ίδιοι αυτό.\nΌσα μπορεί να μάθει το πορνό σε έναν άνδρα στο σεξ, μπορεί να μάθει και σε μια γυναίκα. Στο κάτω κάτω γιατί να εξελίσσεστε μόνο εσείς φίλοι μου άνδρες; Σίγουρα θα θέλατε μια pornstar ή μια από τις έμπειρες escorts Athens και escorts Greece του πρακτορείου μοντέλων Golden Diamond Escort στο κρεβάτι σας.\nΈχουν γίνει έρευνες ανά καιρούς με διάφορες πορνοστάρ που έχουν δώσει κάποια βασικά tips για όλες τις γυναίκες ώστε να σας κάνουν ευτυχισμένους στο σεξ. Γιατί άλλωστε θα πρέπει όλες οι γυναίκες να γίνουν οι απόλυτες θεές του σεξ ώστε να τις καμαρώνετε εσείς αλλά και οι ίδιες να καμαρώνουν τον ίδιο τους τον εαυτό.\nΣίγουρα εσείς οι άνδρες θέλετε να δείτε την απόλυτη θεά μεταμφιεσμένη μπροστά σας. Δεν είναι ανάγκη να ντυθείτε κάτι συνηθισμένο αλλά βάλτε τη φαντασία σας να δουλέψει και επιλέξτε ακόμα και ένα αυτοσχέδιο κοστούμι.\nΓενικότερα φαντασία και θέληση να υπάρχει. Βάλτε το λοιπόν στο πρόγραμμά σας μία φορά τον μήνα και πάμε στοίχημα ότι αν μη τι άλλο θα γελάσετε.\nΣτο σεξ όλα είναι πιθανά και κανένα λεπτό δεν πρέπει να πηγαίνει χαμένο. Οπότε εάν υπάρξει κάποια διακοπή δε πρέπει να κάθεστε και να κοιτάτε αλλά να βάλετε το μυαλό σας να δουλέψει εκείνη τη στιγμή και να παίξετε λιγάκι, ξέρετε εσείς με τι…\nΌση ώρα κάθεστε λοιπόν παίξτε αισθησιακά μπροστά στο ταίρι σας και να είστε σίγουροι ότι θα φτάσετε στην αποκορύφωση.\n3 Ποικιλία στάσεων\nΈχετε σκεφτεί ποτέ να διακόψετε το σεξ, την πράξη αυτή καθεαυτή και να συνεχίσετε με λίγα προκαταρκτικά και να επιστρέψετε στη συνέχεια στο κυρίως πιάτο;\nΜε αυτό τον τρόπο, δε διεγείρεται μόνο το μυαλό αλλά και φυσικά το σώμα του. Εξάλλου σκεφτείτε πόσο θετικά θα εντυπωσιάσετε το ταίρι σας όταν πάρετε πρωτοβουλία και αρχίσετε από το πουθενά να του κάνετε στοματικό.\n4 Μιλήστε βρώμικα\nΜη ξεχνάς το σημαντικότερο. Μιλήστε βρώμικα και δε θα χάσετε. Εντάξει βέβαια, σε περίπτωση που κάθε φορά που λέτε κάτι πρόστυχο σας πιάνουν τα γέλια, ξεκινήστε με τα πιο απλά: Αρχικά λοιπόν μιλήστε!\nΠείτε κάτι το οποίο θα είναι στο μεταίχμιο του σοβαρού και του πρόστυχου.\nΑπολαύστε αχαλίνωτο σεξ με θεές escorts\nΤο πρακτορείο ερωτικών συνοδών Golden Diamond Escort φροντίζει να κάνει τα όνειρά σας πραγματικότητα.\nΔιάλεξε τα καλύτερα call girls και Greece escort που υπάρχουν στην Αθήνα και ζήσε το σεξ μαζί τους όπως δεν το έχεις ζήσει ποτέ!


Γρεβενά: Εφημερεύοντα και ανοιχτά φαρμακεία για σήμερα Σάββατο 10 Απριλίου | Grevenamedia.gr - 24 ώρες Τοπικές ειδήσεις Δυτ Μακεδονίας\n6 λεπτά Πιθανές οι τιμωρίες των Ρεάλ, Μπάρτσα, Γιούβε και Μίλαν\n16 λεπτά Δ.Ε.Υ.Α. Γρεβενών: Διακοπή ηλεκτρικού ρεύματος και ενδεχόμενη διακοπή ύδρευσης στις Τοπικές Κοινότητες Πυλωρών και Ποντινής\n27 λεπτά Ξέχασαν αυτοκίνητο του Δήμου στο ανοιχτό αμαξοστάσιο με τον διακόπτη στο τιμόνι!!! Έτσι πήγαν βόλτα… οι τρείς νεαροί….\n41 λεπτά 2000-2019: Ποιοι εξελέγησαν βουλευτές Γρεβενών. Ποια είναι σήμερα η μόνιμη κατοικία των. Τι έργο άφησαν στο Νομό Γρεβενών.\n10 Απρ, 2021 Γρεβενά, Δυτ. Μακεδονία, Ειδήσεις, Ελλάδα, Καστοριά, Κοζάνη, Πολιτιστικά, Φλώρινα 0\nΠροηγούμενο Κορωνοϊός: Αναλυτικά η κατανομή των κρουσμάτων κορωνοϊού στην Ελλάδα, 9 στην Π.Ε. Γρεβενών, 62 στην Κοζάνη, 13 στην Καστοριά και 7 στην Φλώρινα\nΕπόμενο Γρεβενά: Ιστορικές μνήμες της 10ης Απριλίου στην Ελλάδα και στον κόσμο


Πρόβλημα μετά από Update [SOLVED] - Redmi Note 3G (lcsh92_wet_jb9) - Xiaomi-Miui.gr\nΠροβλημα στην αναβαθμιση ακολουθησα αυτον τον οδηγο κ αφου κάνω facrory reset κ προχωρησω στην εγκατασταση μετα απο λίγο μου βγαζει μηνυμα\nE: Error executing updater binary in zip '/emmc/xiaomi-miui-hellas-4.4_lcsh92_wet_jb9_V9_xtrv_7.9.21.zip\nΤο αρχειο ειναι το τελευταιο που με αποσταλει μεσω email. Πριν την αναβαθμιση ειχα την 7.6(8) stable.\nΣεπ 25th 2017, 10:08pm\nΕνταξει τα καταφερα παλι. Κολλησε στο mi logo. Εκανα format data απο λαθος μου προσπαθησα να βαλω την παλια ρομ μεσω sptool κ τα εκανα μανταρα.\nΣεπ 25th 2017, 10:15pm\nΣε fastboot μπαίνει ή σε twrp ???\nΣεπ 25th 2017, 10:36pm\nΔεν μπαινει πουθενα κ με τα πληκτρα ηχου κ εκκινησης δεν κανει τιποτα. Μονο με το Power οn κ το volume up μου δινεις τρεις επιλογες recovery fast boot κ norml boot αλλα δεν μπορω να επιλεξω καμια απολυτως. Σαν τον παλιο καλο καιρο αν θυμασαι.\nΣεπ 25th 2017, 10:41pm\nΔοκίμασε τα παρακάτω\nΚατεβάζεις την ROM.\nΤην μετονομάζεις update.zip\nTην βάζεις στην SD-Card του τηλεφώνου.\nΣβήνεις το τηλέφωνο\nΠατάς Volume (-) & Power ταυτόχρονα μέχρι να μπεί στο recovery.\nMe to volume (-) κινούμαστε στο μενού που έβγαλε με μικρά γραμματάκια.\nΕπιλέγουμε Recovery Mode με το πλήκτρο Volume (+)\nEπιλέγουμε Flash ROM from SDCard2\nΚινούμαστε πάντα με το Volume (-)\nEπιλέγουμε το update.zip με το Volume (+)\nΠεριμένουμε να κάνει το Flash.\nΟταν τελειώσει, αν δεν κάνει Reboot μόνο του, πηγαίνουμε στο Wipe Factory Defaults και το επιλέγουμε.\nΤώρα μπορούμε να κάνουμε Reboot στο MIUI.\nΣεπ 25th 2017, 10:45pm\nΜε Volume (-) & Power ταυτόχρονα δεν μπαινει ρε recovery απλα ανοιγει κ κλεινει ξανα κ ξανα εμφανιζοντας το λογοτυπο κ δεν μπορεις να κανεις καμια αλλη ενεργεια.\nΜε Volume (+) & Power ταυτόχρονα μου εμφανιζει τις 3 επιλογες που ειπα κ πριν. Κινουμε κανονικα σε αυτες τις επιλογες αλλα δεν μπορω να επιλεξω απολυτως καμια.\nΣεπ 25th 2017, 10:48pm\nΜε το Volume - δεν μετακινείται στο μενού που έβγαλε ?\nΣεπ 25th 2017, 10:53pm\nΜετακινουμε απλα δεν μπορω να επιλεξω τιποτα ωστε να μπω ειτε fastboot σε ειτε recovery.\nΣεπ 25th 2017, 10:56pm\nΜετακίνηση με Volume - και επιλογή με Volume + ή Power button\nΣεπ 25th 2017, 10:59pm\nΜπορω μονο να μετακινηθω κ δεν μπορω να επιλεξω απολυτως τιποτα. Κ την προηγουμενη φορα τα ιδια ειχαμε απο την πρωτη αναβαθμιση.\nΣεπ 25th 2017, 11:15pm\nΤο μόνο που σου μένει τότε είναι να κάνεις FLash με Sp Flash tool μία Fastboot ROM.\n=> Bήμα προς βήμα η διαδικασία του Unbrick για το RedMi Note 3G (WCDMA)\nΜπορείς να κάνεις Flash την Fastoot ROM που θα βρεις στον οδηγό ή να χρησιμοποιήσεις την παρακάτω Fastboot ROM.\nΣεπ 25th 2017, 11:22pm\nΤον οδηγο αυτον τον δοκιμασα ηδη κ δεν εγινε απολυτως τιποτα. Μου βγαζει error. Την πρωτη φορα που το ειχα κανει με βοηθησε μεσω teamviewer ο @gkalen. Ειχαμε δοκιμασει παρα πολλες ρομ. Καμια δεν φορτωσε σωστα αλλα με μια καταφερε να μπει το κινητο σε recovery κ απο εκει να τρεξουμε την καινουργια εκδοση την stable 7.6.(8). Απο τα τις επιλογες του sp tools ειχε ξετικαρει καποια κ ετσι καναμε ενα βημα παρα περα.\nXTRV δεν δουλεύει το mobile internet - απώλεια APN ! [SOLVED]\ntedgr13 - Δεκ 23rd 2016, 11:20am\nΤεράστιο Πρόβλημα με μπαταρία μετά το τελευταίο update (official) [SOLVED]\nXristos Marios Dimopoulos - Ιουν 7th 2017, 5:24pm\nΠρόβλημα με google account μετά την αναβάθμιση σε china stable (LHNCNDL). Redmi note 3\nAsuneiditos - Απρ 11th 2017, 8:48pm\nnickgeol - Μαρ 9th 2017, 2:27pm\nΠρόβλημα εγκατάστασης Official ROM πάνω από Unofficial (Redmi note 4)\nalex_ath - Δεκ 12th 2016, 7:35pm\ntorter10 - Δεκ 1st 2016, 1:03pm\nΑπρ 13th 2021, 7:05am


ΚΤΙΡΙΑΚΕΣ ΕΓΚΑΤΑΣΤΑΣΕΙΣ - ΤΟ ΣΧΟΛΕΙΟ ΜΑΣ | ΚΕΝΤΡΟ ΞΕΝΩΝ ΓΛΩΣΣΩΝ ΙΔΙΑΙΤΕΡΟ\nΤo ιδιόκτητο σχολείο μας είναι ένα σύγχρονο κτίριο.Το σχολείο λειτουργεί στην οδό Καποδιστρίου πιο κάτω από το ιδιωτικό σχολείο «Άγιος Γεώργιος» κοντά στα γυμνάσια. Έχειτρεις αίθουσες διδασκαλίας, η κάθε μία από τις οποίες είναι σχεδιασμένη και εξοπλισμένη για το ανάλογο τμήμα \_ μάθημα. Ο κάθε καθηγητής έχει την δικιά του αίθουσα και χώρο εργασίας και είναι υπεύθυνος γι' αυτή.Το κτίριο έχει κεντρική θέρμανση (air condition). Έχει μία αίθουσα χώρος αναμονής,εργαστήριο υπολογιστών.\nΣτο σχολείο λειτουργεί δανειστική βιβλιοθήκη η οποία ανανεώνεται συνεχώς και από την οποία όλοι οι μαθητές μπορούν να δανείζονται διαφόρου είδους βιβλία και περιοδικά με θεματολογία όπως λογοτεχνία, επιστήμη, παιδική λογοτεχνία, αθλητισμό κλπ. Σκοπός της βιβλιοθήκης είναι να δώσει στους μαθητές την δυνατότητα να ενημερώνονται σε διάφορους τομείς έτσι ώστε να εξασκηθούν, να γνωρίσουν και να αντιληφθούν την πραγματική χρήση της Γλώσσας.\nOι ηλεκτρονικοί υπολογιστές Lap top, ως αναπόσπαστοι όροι της σύγχρονης ζωής, αποτελούν πλέον και μέρος της εκπαίδευσης. Η διδασκαλία της Αγγλικής και η εξοικείωση με τους ηλεκτρονικούς υπολογιστές αρχίζει από την Α Junior. Τα προγράμματα που χρησιμοποιούνται σε κάθε τάξη είναι κατάλληλα επιλεγμένα για να καλύπτουν τους μαθησιακούς στόχους κάθε τάξης.\nΟ διαδραστικός πίνακας αποτελεί ένα εργαλείο που μπορεί να βοηθήσει τόσο τον εκπαιδευτικό όσο και τους μαθητές στην μαθησιακή διαδικασία. Το μάθημα γίνεται πιο ενδιαφέρον, με περισσότερες ευκαιρίες συμμετοχής των μαθητών. Ένας διαδραστικός πίνακας μπορεί, επίσης, να βοηθήσει τους εκπαιδευτικούς να προετοιμάσουν το μάθημα τους, να το αποθηκεύσουν και να το τροποποιήσουν κατάλληλα όταν χρειαστεί. Οι μαθητές ενθουσιάζονται με τις δυνατότητες που προσφέρει ένας πίνακας με αποτέλεσμα να ενεργοποιείται το ενδιαφέρον τους για το μάθημα.\nΚαινοτομία (Innovation)το δικό μας σχολείοανέπτυξε το καλύτερο εργαλείο διεξαγωγής ηλεκτρονικών εξετάσεων. Είναι ένα σύγχρονο εκπαιδευτικό μέσο που μπορεί να συμβάλλει στην επίτευξη βέλτιστων μαθησιακών αποτελεσμάτων. Οι μαθητές μπορούν αμέσως να ενημερώνονται σχετικά μετοαποτέλεσμα στο τέλος κάθε διαγωνίσματος.


Πριν αρχίσουμε, ας διευκρινίσουμε κάτι πολύ βασικό. Η έννοια της «ενδοσχολικής βίας» δεν έχει να κάνει με κάποιον τοπολογικό προσδιορισμό της βίας, δηλαδή δεν σημαίνει «η βία που ασκείται στο χώρο του σχολείου». Η έννοια αυτή υποδηλώνει έναν ξεχωριστό, αυτόνομο τύπο βίας, που αναπτύσσεται στο Σχολείο και τροφοδοτείται απ’ αυτό ή στην καλύτερη περίπτωση μια ειδική έκφανση της βίας στους εφήβους η οποία αποκτά ιδιαίτερα χαρακτηριστικά στο Σχολείο. Ποια ακριβώς είναι αυτά τα ιδιαίτερα χαρακτηριστικά και ποιος αυτός ο ξεχωριστός χαρακτήρας του φαινομένου «κανένα στόμα δεν το ’βρε και δεν το ’πε ακόμα». Όχι τυχαία. Όσο περισσότερη ασάφεια υπάρχει στους βασικούς όρους που περιγράφουν το φαινόμενο, τόσα περισσότερα περιστατικά μπορεί να χωρέσει και τόσο περισσότερο μπορεί να επεκταθεί ο επιθυμητός έλεγχος με την αφορμή του.\nΜίλησα πριν για κατασκευή του φαινομένου, πράγμα που μπορεί να είναι αντίθετο με την καθημερινή εμπειρία μας με τα παιδιά. Τα παιδιά τσακώνονται, πλακώνονται, προσβάλουν συχνά το ένα το άλλο (και μάλιστα σκληρά). Ακόμη, κάνουν αποτυχημένες προσπάθειες να εκδηλώσουν τις πρωτόγνωρες γι’ αυτά σεξουαλικές ορμές, δοκιμάζουν ρόλους, χειραγωγούν και χειραγωγούνται, λένε ψέματα και πολλά άλλα. Είναι αυτό κάτι νέο; Δεν αποτελούν όλα αυτά (μαζί με άλλα πολλά) μέρος τις διαδικασίας κοινωνικοποίησης του παιδιού; Ποιο είναι εκείνο το παιδί που μεγάλωσε χωρίς να πληγωθεί σωματικά ή «ψυχικά» από τους φίλους του; Ισχυρίζομαι εδώ ότι αυτός ο τρόπος (η μέθοδος της δοκιμής και του λάθους) είναι ο μόνος τρόπος που μαθαίνουμε και χτίζουμε την προσωπικότητά μας, συνεπώς ότι η απαίτηση για ένα παιδί που δεν θα πληγωθεί ποτέ και από τίποτα, είναι η συνταγή για έναν άνθρωπο χωρίς ιδιότητες, έναν άνθρωπο χωρίς την ανθρώπινη υπόσταση, δηλαδή την ικανότητα να βρίσκεται σε συνύπαρξη με άλλους ανθρώπους. Η αναγωγή όλων αυτών των παιδικών ή εφηβικών εμπειριών σε μια προβληματική κατάσταση με τον όρο «ενδοσχολική βία» ψυχιατρικοποιεί αυτόματα την παιδική ηλικία.\nΑν όμως πρόκειται περί κατασκευής, τότε γιατί τόσος κόπος? Ποιο σκοπό εξυπηρετεί η συγκεκριμένη κατασκευή; Το είπα ήδη από την αρχή. Η κατασκευή αυτή προετοιμάζει το έδαφος για μια ευρεία συναίνεση στην όξυνση των πολιτικών πειθάρχησης της νεολαίας, πολιτικών που το κράτος έχει ανάγκη ειδικά μετά την τομή της εξέγερσης του Δεκέμβρη του 2008. Εάν το κράτος πείσει την κοινωνία ότι το Σχολείο είναι ένας χώρος που τα παιδιά κυρίως κινδυνεύουν, τότε εξασφαλίζεται η συναίνεση στις πολιτικές του εντεινόμενου αυταρχισμού και του καθολικού ελέγχου. Με τον ίδιο τρόπο που το πλαίσιο ελέγχου των εκπαιδευτικών, η Αξιολόγηση, πάτησε πάνω σε μια τεράστια εκστρατεία δυσφήμισης τους (ανισόρροποι, ανεπαρκείς, λουφαδόροι, φοροφυγάδες, παιδεραστές, ποιος θα ήθελε το παιδί του να μπλέξει με τέτοιους εκπαιδευτικούς;), το πλαίσιο ελέγχου και πειθάρχησης των νεολαίων θα επιβληθεί πάνω στην κατασκευή της ιδέας της «ενδοσχολικής βίας», θα επιβληθεί τελικά «για το καλό τους»…\nΑκόμη περισσότερο, η ιδέα της «ενδοσχολικής βίας» έρχεται να καθίσει πάνω στον καθένα/μια από μας. Ο επιτακτικός τρόπος με τον οποίο απαιτείται η ανίχνευση (επιβεβαίωση όπως είπαμε πριν) της «ενδοσχολικής βίας» έχει κρεμάσει πάνω από κάθε μέλος της σχολικής κοινότητας ένα ερωτηματικό. Αυτό σημαίνει ότι το πλαίσιο αυτό επιτυγχάνει κάτι ακόμη μεγαλύτερο απ’ αυτό που περιέγραψα πιο πριν, πετυχαίνει την «αυθόρμητη» εξάπλωση ενός γενικευμένου καθεστώτος ελέγχου απ’όλους προς όλους!\nΗ εκστρατεία κατά της «ενδοσχολικής βίας» όμως έχει και μια άλλη λειτουργία. Μεταλλάσσει δραματικά τη σχέση εκπαιδευτικού-παιδιού. Ο παιδαγωγικός ρόλος του εκπαιδευτικού υποχωρεί μπροστά στο νέο ρόλο του παιδονόμου/ψυχολόγου/αξιολογητή. Το νέο σχολείο είναι ένα κάτεργο ολικού ελέγχου. Τα «στελέχη» είναι οι παιδονόμοι του εκπαιδευτικού, ο εκπαιδευτικός είναι ο παιδονόμος των μαθητών/ριων. Κάθε πόρτα ελεύθερης έκφρασης κλείνει ερμητικά μην τυχόν και βγει απ’αυτή κάτι «αποκλίνον». Η παιδαγωγική ελευθερία των εκπαιδευτικών καταργείται, η ελεύθερη έκφραση των παιδιών (σωματική, συναισθηματική, πνευματική) καταργείται επίσης. Το σχολείο διαμορφώνεται ως ένας χώρος στον οποίο επικρατούν τα «προληπτικά μέτρα». Οι υπέρμαχοι της ιδέας αυτής βέβαια έχουν (σαν πλασιέ ασφαλειών ζωής) πάντα κάποιο κακό λόγο να πουν για να σε πείσουν: κι αν κάποιος χτυπήσει το παιδί σου; Κι αν κάποιος το προσβάλλει; Δεν θα ήθελες ο χώρος του σχολείου να ελέγχεται απόλυτα ώστε να μην συμβούν αυτά; Κι αν οι εκπαιδευτικοί δεν φτάνουν να αστυνομεύσουν όλο το χώρο; Μήπως θα ήταν καλό να βάλουμε και μια κάμερα; Ή ακόμη, μήπως να σκεφτόμαστε έναν ανιχνευτή μετάλλων στην είσοδο; Ο κατάλογος της καταστροφολογίας δεν κλείνει φυσικά ποτέ. Η επιλογή ήταν πάντα η ίδια: ή «τα δίνουμε όλα» στην πρόληψη και τον έλεγχο, στην αστυνόμευση δηλαδή, ή οι προσπάθειές μας στρέφονται στη ρίζα του κακού, στο ίδιο το κοινωνικό σύστημα. Αλλά ποιος από τους γραφειοκράτες και τις επιτροπές θα ήθελε κάτι τέτοιο;\nΑυτά λοιπόν είναι τα νέα της «ενδοσχολικής βίας». Τα παιδιά «έχουν προβλήματα». Όλως παραδόξως, τα πραγματικά προβλήματα που γεννά το εκπαιδευτικό μας σύστημα ούτε καν αναφέρονται στους τόμους που έχουν γραφεί τα τελευταία χρόνια. Η εξετασιομανία και η συνεχής αξιολόγηση/πιστοποίηση του παιδιού που τσακίζει κάθε φυσική δίψα για μάθηση, το τέρας των Πανελλαδικών Εξετάσεων που έχει οδηγήσει χιλιάδες παιδιά στην απόγνωση και δεκάδες ακόμη και στην αυτοκτονία, ο αυταρχισμός και η εντατικοποίηση, ο απίστευτος ανταγωνισμός που ισοπεδώνει το χαρακτήρα του παιδιού, το συνεχές ταξικό ξεσκαρτάρισμα. Ψάξε σε κάθε εγκύκλιο, σκάλισε τα πρακτικά κάθε σεμιναρίου και θα δεις ότι δεν υπάρχει ούτε λέξη για όλα αυτά, γιατί αυτό το σχολείο είναι που θέλουν τα αφεντικά. Αν λοιπόν καλοπροαίρετα λες «γιατί να μην κάνουμε κι αυτά τα προγράμματα κατά της βίας?», αναρωτήσου γιατί τόσα χρόνια το κράτος δεν έχει κάνει τίποτα για τα σοβαρά προβλήματα της Εκπαίδευσης παρά τους τόνους προτάσεων των εκπαιδευτικών;\nαπό εδώ https://lefterisp.wordpress.com/2014/12/11/v/


Best of 2013: Μέσα μου σ' έχω Σατανά! | FLIX\nΚάθε μέρα μέχρι το τέλος του 2013, το Flix θα ανατρέχει σε πρόσωπα, γεγονότα, φαινόμενα, εκπλήξεις, επιρροές, τάσεις της κινηματογραφικής χρονιάς που τελειώνει. Σήμερα ρίχνουμε αγιασμό στις ταινίες που με τον έναν ή τον άλλο τρόπο δοκίμασαν την... πίστη μας.\nΣε μια ετήσια σοδειά που είχε τουλάχιστον δύο εξορκισμούς, αρκετές θρησκόληπτες ηρωίδες και μερικές ακόμη σκηνές σε... εκκλησίες και μοναστήρια, επιστρέφουμε σε όσες ταινίες και σκηνές δοκίμασαν αποτελεσματικά την πίστη μας το 2013.\nΓια ό,τι ακολουθεί, μάρτυρας μας μόνο ο Θεός!\nΟ Σατανάς είναι ακόμη μέσα της στο «O Τελευταίος Εξορκισμός 2»\nΤο πραγματικά σατανικό σε αυτήν την ταινία υπήρξε εξ αρχής ο τίτλος της, αφού όταν ονομάζεις μια ταινία «The Last Exorcism» είναι μάλλον αποτέλεσμα κάποια διαβολικής κατάληψης σώματος και νου το να την ακολουθήσεις με ένα δεύτερο μέρος. Κατά τα άλλα, η Νιλ πάνω που νόμιζε πως το κακό είχε βγει από το παρθενικό κορμί της, βρίσκει τον Αμπαλαμ να την καταδιώκει και μια ολόκληρη κοινωνία συννενοημένη για να την δαιμονίσει και να την αναγκάσει να πάρει αυτές τις περίεργες στάσεις σώματος που αν δεν ήταν για τα ειδικά εφέ θα μιλούσαμε για ταινία γυμναστικών επιδείξεων και βάλε...\nΕίσαι γυναίκα; Τον ήπιες και πρέπει να πεις και ευχαριστώ στο «Στο Κενό Της»\nΜια δεκαοκτάχρονη κοπέλα, μέλος μια ορθόδοξης χασιδικής οικογένειας ετοιμάζεται να παντρευτεί το προξενιό της. Και ξαφνικά, όταν πεθαίνει η αδερφή της, της επιβάλλουν να παντρευτεί τον μέλλοντα γαμπρό της. Αν αυτό δεν είναι ένα δίλημμα που μπορεί να σε στείλει στο διάολο, τότε ακόμη και η πειραγμένη και πορωμένη με τη θρησκεία ρομαντική κομεντί της Ράμα Μπερστάιν δεν μπορεί να σου δώσει λύσεις. Από τις πιο μπερδεμένες - θρησκευτικά και κοινωνικά - ταινίες της χρονιάς, κάνει τις αρετές της ένα διαρκές πείραμα πάνω στην ανοχή του θεατή.\nΗ πίστη δεν χορταίνει στο «To Αγόρι Τρώει το Φαγητό του Πουλιού»\nΤο Αγόρι πεινάει, ακολουθεί μια κυρία με τσάντες μέσα στην εκκλησία και της τραγουδάει τα «Κατα Ματθαίον Πάθη» του Μπαχ. Μπορεί να την κάνει να κλάψει. Αλλά αυτή δεν θα του δώσει ποτέ λίγο από το μοσχαράκι με ρύζι που το Αγόρι λαχταράει. Ακόμη και στον Οίκο του Θεού κανείς δεν μπορεί να ακούσει τις κραυγές σου...\nΟ Χριστός δεν θα μπει ποτέ μέσα της στον «Παράδεισο της Πίστης»\nΗ Αννα - Μαρία είναι ερωτευμένη με το Χριστό. Και δεν ντρέπεται να το παραδεχτεί. Να βασανιστεί για Αυτόν. Και να νιώσει διακριτικά το παγωμένο μέταλλο της Σταύρωσής του στο κορμί της. Ανάμεσα στις ερωτοτροπίες της, ο Ούλριχ Ζάιντλ σπάει πλάκα με τη θρησκευτική υστερία σε μια σατανική κωμωδία γύρω από την τέλεια ένωση με τα... Θεία.\nΜόνο ο Θεός συγχωρεί. Ο Ράιαν Γκόσλινγκ όχι. Στο «Only God Forgives»\nΜπορεί ο «Εκδικητής Αγγελος» Τσανγκ να θεωρεί το χέρι του οπλισμένο από το Θεό, αλλά ο πραγματικός Θεός στην ταινία του Νίκολας Βίντινγκ Ρεφν είναι ο Ράιαν Γκόσλινγκ. Και το μόνο πράγμα που δεν θα μπορέσει ποτέ να συγχωρήσει κανείς είναι μια «αρπαχτή» που δαιμόνισε ακόμη και τους σκληροπυρηνικούς φανατικούς του «Drive».\nΟχι πια προσευχή, μόνο αίμα στο «Carrie»\nH μαμά πιστεύει ότι έχει γεννήσει το Σατανά. Ο μικρός Σατανάς προσπαθεί να ζήσει την εφηβεία του, αλλά αντί για ερωτικά μηνύματα από τα σέξι αγόρια του σχολείου δέχεται επίθεση ταμπόν από τις σκύλες συμμαθήτριες της. Και κάθε φορά που κάνει κάτι απρεπές, η μαμά την κλείνει σε μια ντουλάπα για να κάνει τις προσευχές της. Μέχρι τη στιγμή που η Κάρι θα κλείσει τη μαμά στην ίδια ντουλάπα και θα την αφήσει να φάει κυριολεκτικά τα λυσσακά της παρέα με τον αγαπημένο της Ιησού! Μετά θα τη σταυρώσει κιόλας, αλλά αυτό δεν πιάνει γιατί το είχαμε ξαναδεί στη... διαολεμένα καλύτερη ταινία του ντε Πάλμα.\nΜην πας ποτέ εκδρομή σε μοναστήρι που βρίσκεται «Πίσω από τους Λόφους»\nΒασισμένο σε αληθινή ιστορία, το φρικαλέο συμβάν που συγκλόνισε τη Ρουμανία γίνεται στα χέρια του Κριστιάν Μουντζίου ένα κατηγορώ πάνω στην εκκλησία, το παπαδαριό και τους λοιπούς αποτρόπαιους τρόπους με τους οποίους η οργανωμένη θρησκεία επιλέγει να αποτινάξει από πάνω σου το κακό. Κανείς δεν φταίει, όλοι πληρώνουν και στο τέλος, ναι, δεν μένει ούτε η αγάπη.\nΤα παιδικά παιχνίδια είναι του Σατανά στο «Κάλεσμα»\nΠάλι μια οικογένεια. Πάλι σε μια απομονωμένη φάρμα. Πάλι παιδικά παιχνίδια που ζωντανεύουν από μόνα τους. Πάλι κάτι δαίμονες που δεν σε αφήνουν να φας ένα πιάτο φαί με την ησυχία σου. Εμπιστεύσου τυφλά τον Πάτρικ Γουίλσον και την Βέρα Φαρμίγκα, γιατί είναι οι μόνοι που μπορούν να ξορκίσουν το κακό στην ταινία που διεκδικεί με διαφορά τον τίτλο της τρομακτικότερης της χρονιάς - κυρίως για τη Λίλι Τέιλορ που είναι αγαπημένη σατανού και επειδή μπορεί και να το μπερδέψεις με το παρόμοιας θεματικής (αλλά κατώτερο) «Παγιδευμένη Ψυχή: Κεφάλαιο 2» του ιδίου σκηνοθέτη!\nΟ Μητροπολίτης Θεσσαλονίκης Ανθιμος στο «Ενα Βήμα Μπροστά»\nΠροηγούμενο Worst of 2013: Τα #fail της χρονιάς Επόμενο Best of 2013: Τόσο πολύ νερό...


Με κόστος ταξιδιού 4.000 ευρώ αναχωρεί για Ηράκλειο | politischios.gr\nτελ. ενημ.: 10/1/14 12:39\nΜε κόστος ταξιδιού 4.000 ευρώ αναχωρεί για Ηράκλειο\nΓια το Ηράκλειο αναχωρεί ο ΒΑΟΛ παίζοντας ένα από τα τελευταία του χαρτιά για την παραμονή του, αντιμετωπίζοντας τον τοπικό Εργοτέλη. Οι Κρητικοί έχουν 3 νίκες, ενώ η ομάδα του νησιού μας θέλει να πάρει το πρώτο της ροζ φύλλο αγώνα.\nΤο κόστος μετάβασης αγγίζει τις 4.000 ευρώ. Η ομάδα αναχωρεί αεροπορικώς Κυριακή πρωί και επιστρέφει ακτοπλοϊκώς τη Δευτέρα.\nΟ αγώνας της Κυριακής αρχίζει στις 17.00 και θα γίνει κεκλισμένων των θυρών λόγω τιμωρίας του Εργοτέλη στο ματς με τον Κρόνο. Για τον ΒΑΟΛ υπάρχει ο μικροτραυματισμός του Τσελεπίδη. Για το παιχνίδι με τον Εργοτέλη ο προπονητής της ομάδας Π. Βούλικας δήλωσε στον «π» : «Είναι ένα δύσκολο ματς. Δεν έχουμε άλλα περιθώρια για ήττα και θα τα δώσουμε όλα».


Εκτός τετράδας ο Κρόνος έχασε 3-0 από Πύδνα - ΕΝΗΜΕΡΩΣΗ On Line\nΕκτός τετράδας ο Κρόνος έχασε 3-0 από Πύδνα\nΚΑΤΕΡΙΝΗ. Ο Κρόνος πήγε να πάρει τη νίκη και την πρόκριση στους τέσσερις του κυπέλλου ερασιτεχνών Ελλάδος στο Κίτρος Πιερίας, στηριζόμενος και στον 12ο παίκτη του, τον κόσμο που έδωσε εντυπωσιακό παρών στο γήπεδο και ήταν σχεδόν 200 φίλαθλοι μαζί του, βρέθηκε από το 32΄με παίκτη λιγότερο, αφού ο Ιωνάς είδε 2η κίτρινη κάρτα και αποβλήθηκε, αφήνοντας με 10 παίκτες την ομάδα του, αλλά λύγισε στο τελευταίο εικοσάλεπτο όταν δέχθηκε τρία τέρματα, έχασε 3-0 και αποκλείστηκε από τη συνέχεια του θεσμού.\nΗ αποβολή ήταν καθοριστική για την ομάδα των Αργυράδων, αφού έχασε και τον σκόρερ της, αλλά και την ψυχολογία που είχαν οι παίκτες την πρώτη μισή ώρα του ματς. Το πρώτο ημίχρονο τελείωσε χωρίς σκορ, με τον τερματοφύλακα Ζάχο να είναι εκεί όταν χρειάστηκε στην πίεση των γηπεδούχων, ενώ από την πλευρά του ο Κρόνος είχε δυο καλές στιγμές με Μυρίλα στο 30΄ και Χόντζα στο 36΄. Στο β΄ μέρος λογικό είναι να προσέξει την άμυνά του ο Κρόνος, παίζοντας με παίκτη λιγότερο και με αντεπιθέσεις να κυνηγήσει το γκολ. Μάλιστα έχασε πολύ μεγάλη ευκαιρία να πάρει προβάδισμα στο σκορ στο 53΄ με τον Αλυσανδράτο να σώζει αρχικά την εστία του και στη συνέχεια ο Χότζα από θέση οφ-σάιντ να σκοράρει αλλά το γκολ του να ακυρώνεται.\nΟι γηπεδούχοι πίεσαν αρκετά, ο Ζάχος άντεξε ως το 69΄ όταν ο Σπ. Μακράκης με διπλή προσπάθεια κατάφερε να βάλει μπροστά την ομάδα του, 20 περίπου λεπτά πριν τη λήξη της συνάντησης. Προηγήθηκε όμορφη πάσα του Κυπαρίσση απο δεξιά στον Μακράκη που σούταρε αρχικά για να βγάλει ο Ζάχος πήρε το...ριμπάουντ ο ίδιος παίκτης και με δεύτερο πλασέ έκανε το 1-0 για την ομάδα του.\nΣτο 87΄ο Μακράκης και πάλι σούταρε δυνατά και πραγματοποίησε το 2-0 αιφνιδιάζοντας τον Ζάχο που δεν περίμενε το σουτ του Κατερινιώτη επιθετικού.\nΟ Πετρουζέλης στο 90΄έγραψε το τελικό 3-0 για την ομάδα του με όμορφη λόμπα πάνω από τον τερματοφύλακα του Κρόνου.\nΔιαιτητές: Μίσσας, Μανασής (Τρικάλων), Παπαλίτσας (Καρδίτσας).\nΚρόνος Αργυράδων (Γιάννης Καλούδης): Ζάχος, Γραμμένος (82΄Σάγιας Μ.), Ανυφαντής, Πετρογιαννης, Γραικός, Στρατηγός, Χοτζια, Κονισπολιάτης, Μυριλλάς (62΄Κουλούρης), Ιωάννας, Βλάσσης (86΄Καραΐσαρης).


Αποστολέας Θέμα: custom shop (Αναγνώστηκε 8472 φορές)\nΑπ: custom shop\n« Απάντηση #25 στις: 11/06/08, 21:39 »\nΠαράθεση από: Αυτάρεσκο Καθίκι Isnogood στις 02/06/08, 18:35\nΠαράθεση από: Nikos Les Paul στις 02/06/08, 16:01\nΡε παιδιά 2.900€ για μια stratocaster ο οικονομάκης???!!!\nΔε λέω, "έργο τέχνης", αλλά πόσο καλύτερη θα είναι από μια deluxe εξ αμερικής???\nEίσαι θεός και προσκυνώ ταπεινά.... Απορώ πως εδώ και 2 ώρες δεν απάντησε κανείς.\nΣοβαρά τώρα,κάτσε λίγο και βάλ'τα κάτω:\nΜιλάμε για μια κιθάρα που θα σου φτιάξει εξαρχής, ΑΚΡΙΒΩΣ σε αυτά που θες. Οπότε, χωρίς παρεξήγηση, πρέπει να ξέρεις τι θες. και εσύ, και ο οποιοσδήποτε πάει στον κ.Οικονομάκη.\nΟταν λές Deluxe, ελπίζω να μην εννοείς μια εργοστασιακή...\nΤο πόσο καλύτερη θα είναι θα εξαρτηθεί απο τα πραγματα που εσύ θα επιλέξεις να τοποθετήσεις, απο το αν αυτά αποτελούν καλό συνδιασμό μεταξύ τους, απο το αν μπορείς να αναδείξεις εσύ αυτό το όργανο που θα έχεις συνθέσει.\nΤα custom όργανα δεν εξαρτούνται απο το μάστορα ή απο τα υλικά πλέον. Δόξα το θεό, έχουν τεθεί υψιλά στάνταρντς σε αυτά. Εξαρτούνται απο αυτόν που κάνει τη παραγγελία, να ξέρει τί θέλει.\nSorry Isnogood αλλα τα 2900Ε ειναι ΠΑΡΑ ΠΑΡΑ ΠΑΡΑ ΠΑΡΑ ΠΑΡΑ ΠΟΛΛΑ ΓΙΑ ΜΙΑ Strat. Κατανταει κοροιδια.\n« Απάντηση #26 στις: 12/06/08, 21:27 »\nΠαράθεση από: comoestaloco στις 11/06/08, 21:39\nΚοροϊδία, λέγεται όταν αυτός που προσφέρει αυτή τη τιμή είνια και ο μοναδικός που φτιάχνει custom όργανα. Δόξα το θεό, δεν υπάρχει μονοπώλιο, και ο καθένας κάνει την επιλογή του.\nΕίδα πολύ καλά οτι παρήγγειλες όργανο απο το εξωτερικό, το οποίο, αν κατάλαβα καλά, σου κόστισε 1800€? Καλορίζικο παλικάρι μου, και είμια σίγουρος οτι είσαι και κατενθουσιασμένος, και απόλυτα αυχαριστημένος. Κάνε και κανα review, να δούμε τί παίζει.\nΑπο κει και πέρα, δεν μπορώ να σου απαντήσω επι της κουβέντας. Η αξιολόγηση ενός custom οργανου με αντικειμενικά κριτήρια, είναι κάτι, που δεν κάνει ο οποιοσδήποτε. Εμείς, ως παίκτες, δύσκολα θα αντιμετωπίσουμε μια τέτοια αξιολόγηση με αντικειμενικό χαρακτήρα. Πού το πάω? Τα ΠΑΡΑ ΠΑΡΑ ΠΑΡΑ ΠΑΡΑ ΠΑΡΑ ΠΟΛΛΑ λεφτά, είναι κάτι που δύσκολα το κρίνουμε, και επίσης είναι περισσότερο υποκειμενικό.Υπάρχουν άτομα που διατείθονται να τα δώσουν. Το αν αυτά έχουν αντίκρισμα, είναι κάτι που δεν γίνεται απο την ανάγνωση ενός site.\nΑλήθεια, για τί κιθάρα τα 2900€ θεωρούνται λογικό ποσό? (Σοβαρά ρωτάω...)\n« Απάντηση #27 στις: 12/06/08, 21:58 »\nΠαράθεση από: Αυτάρεσκο Καθίκι Isnogood στις 12/06/08, 21:27\nΔεν εχω βγει εξω να δω τι φεγγαρι εχει σημερα αλλα θα συμφωνησω με τον isnogood για δευτερη φορα σημερα επειδη απο τον συγκεκριμενο μαστορα εχω εμπειρια.Μην τα πηδαμε ολα και ειδικα οταν μιλαμε για ανθρωπους οι οποιοι ζωγραφιζουν κυριολεκτικα.\nΑν τα 2900 φαινονται πολλα για μια χερατη κιθαρα τι να λεμε;\n« Απάντηση #28 στις: 12/06/08, 22:05 »\nΚαι γώ έχω κάνει δουλειά με το συγκεκριμένο μάστορα, και έμεινα παραπάνω απο ευχαριστημένος.\nΠαρόλα αυτά, πρέπει να γίνει μια διευκρίνηση:\nΜιλάμε για custom κιθάρες των 3000€?\nμιλάμε για τις Enigma συγκεκριμένα?\n2387 Εμφανίσεις 10/06/04, 14:53\n2090 Εμφανίσεις 01/03/08, 21:00\n3477 Εμφανίσεις 02/07/08, 21:15\n6155 Εμφανίσεις 11/08/08, 00:19\n6147 Εμφανίσεις 19/12/08, 21:38\n5064 Εμφανίσεις 06/03/09, 08:34\n5022 Εμφανίσεις 04/10/09, 15:57\n1968 Εμφανίσεις 11/09/10, 10:59\n2380 Εμφανίσεις 04/01/12, 23:14\n4811 Εμφανίσεις 19/04/16, 12:06


"Λευκή" ισοπαλία για ΠΑΣ Λαμία και Ατρόμητο στο "Αθανάσιος Διάκος" | Λαμιακός Τύπος\n"Λευκή" ισοπαλία για ΠΑΣ Λαμία και Ατρόμητο στο "Αθανάσιος Διάκος"\nΚυρ, 14/03/2021 - 21:00 | lamiakos | Αθλητικά\nΧωρίς νικητή και τέρματα, ολοκληρώθηκε η αναμέτρηση του ΠΑΣ Λαμία με τον Ατρόμητο που διεξήχθη στο ΔΑΚ "Αθανάσιος Διάκος" της φθιωτικής πρωτεύουσας στο πλαίσιο της 26ης και τελευταίας αγωνιστικής της κανονικής διάρκειας του πρωταθλήματος της Supr League Interwetten.\nΟι "κυανόλευκοι", ήθελαν το "τρίποντο" για να μπουν με όσο το δυνατόν περισσότερους βαθμούς στη διαδικασία των Play Out και είχαν την ευκαιρία να πάρουν τη νίκη αλλά ο Ντέλετιτς αστόχησε σε πέναλτι που κέρδισαν στο 43' αφού απέκρουσε ο Μανδάς.\nΈτσι η ομάδα του Μιχάλη Γρηγορίου, τερμάτισε στην 11η θέση του βαθμολογικού πίνακα με 23 βαθμούς και ευνοήθηκε και από τα υπόλοιπα αποτελέσματα, αφού Παναιτωλικός, ΟΦΗ και ΑΕΛ, έχασαν από τον Απόλλωνα Σμύρνης, τον Άρη και τον Ολυμπιακό αντίστοιχα.\nΠΑΣ Λαμία (Μιχάλης Γρηγορίου): Επασί, Τζανετόπουλος, Αντέτζο, Σκόνδρας, Μαρτίνεθ, Μπεχαράνο, Τζανδάρης, Ρόμανιτς, Ντέλετιτς, Καραμάνος, Αραμπούλι.\nAτρόμητος: (Σάββας Παντελίδης): Μανδάς, Γούτας, Μαυρομμάτης, Κιβρακίδης, Γκαλβάο, Χαρίσης, Ούμπιδες, Γκάλο, Ενσικουλού, Μανούσος, Μάτιτς.\n3' Πρώτη καλή στιγμή για τη Λαμία στο ματς, όταν ο Μπεχαράνο δοκίμασε το σουτ έξω από την περιοχή, η μπάλα βρήκε στον Χαρίση και έφυγε σε κόρνερ. Το κόρνερ εκτέλεσε ο Ντέλετιτς από τα αριστερά, με τον Ρόμανιτς να πιάνει την κεφαλιά στο πρώτο δοκάρι και ο Μανδράς μπλόκαρε.\n4' Σουτ του Μάτιτς για τον Ατρόμητο, μπλόκαρε εύκολα ο Επασί.\n16' Καλή στιγμή για τον Ατρόμητο, με τον Χαρίση να πιάνει το σουτ έξω από την περιοχή και ο Επασί έπεσε στη δεξιά του γωνία και απέκρουσε.\n26' Αναγκαστική αλλαγή για τη Λαμία. Ο Βασιλακάκης πέρασε στη θέση του Αραμπούλι που αισθάνθηκε ενοχλήσεις και δεν μπορούσε να συνεχίσει στο ματς.\n27' Σουτ του Γκαλβάο για τον Ατρόμητο, η μπάλα πέρασε άουτ.\n28' Συρτό σουτ του Μπεχαράνο έξω από την περιοχή, η μπάλα άουτ, σε μία ακόμη καλή στιγμή για τη Λαμία στο παιχνίδι.\n43' Πέναλτι για τη Λαμία. Ο Γούτας ανέτρεψε τον Καραμάνο. Η φάση εξετάστηκε και από το VAR και ο διαιτητής Βρέσκας, έδωσε το πέναλτι.\n45' Ο Ντέλετιτς ανέλαβε να εκτελέσει το πέναλτι, αλλά ο Μανδάς έπεσε σωστά στη δεξιά πλευρά της εστίας του και απέκρουσε.\n45+1' Λήξη της αναμέτρησης.\n48' Πρώτη ευκαιρία στο δεύτερο μέρος για τη Λαμία, όταν ο Ντέλετιτς μπήκε στην περιοχή από τα δεξιά, έκανε το πλασέ από πλάγια θέση, με το Μανδά να αποκρούει.\n59' Ευκαιρία για τον Ατρόμητο, με τον Γκάλο να εκτελεί κόρνερ και τη μπάλα να φτάνει στο Μανούσο ο οποίος δοκίμασε το σουτ μέσα από την περιοχή, με τη μπάλα να κοντράρει στον Βασιλακάκη και να παίρνει ύψος, με τον Επασί να μπλοκάρει.\n60' Καλή στιγμή για τη Λαμία στο ματς, όταν από σέντρα του Μαρτίνεθ από τα αριστερά, ο Καραμάνος κατέβασε με το στήθος, έδωσε τον Ντέλετιτς, αυτός έκανε το σουτ και η μπάλα κόντραρε στον Γκαλβάο και στη συνέχεια ο Καραμάνος έκανε το "ψαλιδάκι"με τη μπάλα να φεύγει πάνω από τα δοκάρια του Μανδά.\n64' Αλλαγή για τον Ατρόμητο. Ο Χριστοδουλόπουλος πέρασε στη θέση του Μάτιτς.\n67' Δυνατό σουτ του Γκάλο έξω από την περιοχή, η μπάλα πέρασε δίπλα από το δεξί δοκάρι του Επασί, σε μια πολύ καλή στιγμή για τον Ατρόμητο στο ματς.\n68' Απευθείας εκτέλεση φάουλ του Μουνίθ, μπλόκαρε ο Επασί.\n74' Αλλαγή για τη Λαμία. Ο Χατζηστραβός πέρασε στη θέση του Ρόμανιτς.\n82' Αλλαγή για τον Ατρόμητο. Ο Κωτσόπουλος πέρασε στη θέση του Μανούσου.\n87' Ευκαιρία για τον Ατρόμητο, με την κεφαλιά του Κωτσόπουλου, να καταλήγει άουτ.\n89' Αλλαγή για τη Λαμία. Ο Μπιάρνασον πέρασε στη θέση του Ντέλετιτς.\n90' Αλλαγή για τον Ατρόμητο. Ο Οικονομίδης πέρασε στη θέση του Γκάλο.


GIOTA SOULI ΜΑΘΗΜΑΤΑ ΘΑΥΜΑΤΩΝ: Οκτωβρίου 2011\nΙV. Η Θεραπεία σαν Απελευθέρωση από τον Φόβο\n1. Τώρα δίνουμε έμφαση στην θεραπεία. Το θαύμα είναι το μέσον, η Επανόρθωση είναι η αρχή, και η θεραπεία είναι το αποτέλεσμα. Όταν μιλούμε για «ένα θαύμα θεραπείας» σημαίνει ότι συνδυάζουμε δύο επίπεδα πραγματικότητας με ανάρμοστο τρόπο. Η θεραπεία δεν είναι θαύμα. Η Επανόρθωση, ή το τελικό θαύμα, είναι το φάρμακο και κάθε τύπος θεραπείας είναι αποτέλεσμα. Το είδος του σφάλματος στο οποίο εφαρμόζεται η Επανόρθωση δεν έχει καμία σχέση. Κάθε θεραπεία είναι βασικά η απελευθέρωση από τον φόβο. Για να την αναλάβεις δεν πρέπει να φοβάσαι ο ίδιος. Δεν κατανοείς την θεραπεία εξαιτίας του δικού σου φόβου.\n2. Ένα πολύ σημαντικό βήμα στο σχέδιο της Επανόρθωσης είναι να καταργήσεις το σφάλμα σε όλα τα επίπεδα. Η ασθένεια ή «εσφαλμένη κατάσταση του νου» είναι το αποτέλεσμα της σύγχυσης επιπέδων υπό την έννοια ότι πάντα συνεπάγεται ότι αυτό που είναι λανθασμένο σε ένα επίπεδο μπορεί να επηρεάσει αρνητικά ένα άλλο.\nΕπανειλημμένα έχουμε αναφερθεί στα θαύματα ως μέσο διόρθωσης της σύγχυσης επιπέδων επειδή όλα τα λάθη πρέπει να διορθωθούν στο επίπεδο το οποίο συμβαίνουν. Μόνο ο νους είναι ικανός να διαπράξει σφάλμα. Το σώμα μπορεί να ενεργήσει εσφαλμένα, μόνο επειδή έχει ανταποκριθεί σε εσφαλμένη σκέψη. Το σώμα δεν μπορεί να δημιουργεί, και η άποψη ότι μπορεί , ένα θεμελιώδες σφάλμα, προξενεί όλα τα σωματικά συμπτώματα.\nΚάθε σωματική ασθένεια αντιπροσωπεύει την πίστη σε μαγεία. Η όλη διαστρέβλωση που δημιούργησε την μαγεία βασίστηκε στην πίστη ότι υπάρχει δημιουργική ικανότητα στην ύλη, την οποία ο νους δεν μπορεί να ελέγξει . Αυτή η πλάνη μπορεί να λειτουργήσει σε δύο μορφές: μπορεί να υπάρξει η λανθασμένη πεποίθηση ότι ο νους μπορεί να δημιουργήσει εσφαλμένα μέσα στο σώμα, ή ότι το σώμα μπορεί να δημιουργήσει εσφαλμένα μέσα στο νου. Αν γίνει ξεκάθαρο ότι ο νους, ο οποίος είναι το μοναδικό επίπεδο δημιουργίας, δεν μπορεί να δημιουργεί πέρα από τον εαυτό του, τότε καμία σύγχυση δεν χρειάζεται να συμβεί.\n3. Μόνο ο νους μπορεί να δημιουργεί διότι το πνεύμα έχει ήδη δημιουργηθεί, και το σώμα είναι ένα εργαλείο μάθησης για το νου. Τα εργαλεία μάθησης από μόνα τους δεν είναι μαθήματα. Ο σκοπός τους είναι απλά να διευκολύνουν την μάθηση. Το περισσότερο που μπορεί να κάνει η λανθασμένη χρήση ενός εργαλείου μάθησης είναι να αποτύχει σε αυτή την διευκόλυνση της εκπαίδευσης. Από μόνο του δεν έχει την δύναμη να εισαγάγει μαθησιακά σφάλματα.\nΤο σώμα, αν κατανοηθεί σωστά, μοιράζεται την απρόσβλητη ιδιότητα της Επανόρθωσης σε αμφίδρομη εφαρμογή. Και αυτό δεν συμβαίνει διότι το σώμα είναι ένα θαύμα, αλλά επειδή δεν είναι εκ φύσεως επιρρεπές σε παρερμηνείες. Το σώμα είναι απλά μέρος της εμπειρίας σου στον υλικό κόσμο. Οι ικανότητες του μπορεί να υπερεκτιμηθούν και συχνά υπερεκτιμούνται. Εν τούτοις, είναι σχεδόν αδύνατον να αρνηθείς την ύπαρξή του σ’ αυτό τον κόσμο. Όσοι κάνουν κάτι τέτοιο εμπλέκονται σε μια ιδιαίτερα άνευ αξίας μορφή άρνησης. Ο όρος «άνευ αξίας» εδώ υπονοεί ότι δεν είναι απαραίτητο να προστατεύεις το νου αρνούμενος αυτό που δεν έχει αξία. Αν κάποιος αρνείται αυτή την ατυχή όψη της δύναμης του νου, αρνείται και την ίδια την δύναμη.\n4. Όλα τα υλικά μέσα που δέχεσαι ως γιατρικά για τις σωματικές ασθένειες είναι επανατοποθετήσεις των αρχών της μαγείας. Αυτό είναι το πρώτο βήμα στην πεποίθηση ότι το σώμα φτιάχνει τις δικές του ασθένειες. Το δεύτερο λανθασμένο βήμα είναι να προσπαθείς να το θεραπεύσεις με μη δημιουργικά μέσα. Όμως, δεν συνεπάγεται πως η χρήση τέτοιων μέσων για διορθωτικούς σκοπούς είναι κάτι κακό. Μερικές φορές η ασθένεια έχει τόσο ισχυρή επιρροή μέσα στο νου που καθιστά το άτομο προσωρινά μη δεχτικό στην Επανόρθωση. Σε αυτή την περίπτωση μπορεί να είναι συνετό να χρησιμοποιήσουμε μια συμβιβαστική προσέγγιση του νου και του σώματος, κατά την οποία, προσωρινά, αποδίδουμε πίστη θεραπευτικής ικανότητας σε κάτι που προέρχεται από έξω. Και αυτό γιατί το τελευταίο πράγμα που θα βοηθήσει ένα νου που δεν βρίσκεται σε ορθή κατάσταση, ή που ασθενεί, είναι μια αύξηση φόβου. Ήδη βρίσκεται σε μια κατάσταση εξασθένησης εξαιτίας του φόβου. Αν εκτεθεί πρόωρα σε ένα θαύμα, μπορεί να καταληφθεί από πανικό. Αυτό είναι πιθανόν να συμβεί όταν η αντεστραμμένη αντίληψη έχει καθιερώσει την πίστη ότι τα θαύματα είναι τρομακτικά.\n5. Η αξία της Επανόρθωσης δεν βρίσκεται στο τρόπο με τον οποίο εκφράζεται. Μάλιστα, αν χρησιμοποιηθεί με ειλικρίνεια, αναπόφευκτα θα εκφραστεί με όποιο τρόπο είναι πιο χρήσιμος για τον αποδέκτη. Αυτό σημαίνει ότι ένα θαύμα, για να είναι απόλυτα αποτελεσματικό πρέπει να εκφραστεί σε μια γλώσσα που ο αποδέκτης να μπορεί να καταλάβει δίχως φόβο. Αυτό δεν σημαίνει ότι είναι απαραίτητα το υψηλότερο μέσο επικοινωνίας για το οποίο είναι ικανός. Σημαίνει, όμως, ότι αυτό είναι το υψηλότερο μέσο επικοινωνίας για το οποίο είναι ικανός τώρα. Ο όλος στόχος του θαύματος είναι να υψώσει το επίπεδο επικοινωνίας, και όχι να το χαμηλώσει αυξάνοντας τον φόβο.\n1. Η προσευχή δεν έχει αρχή και τέλος. Είναι ένα μέρος της ζωής. Αλλάζει όμως σε μορφή, και αναπτύσσεται μαζί με την μάθηση, μέχρι να φτάσει στην άμορφη κατάστασή της, και να συγχωνευτεί στην καθολική επικοινωνία με τον Θεό. Όταν βρίσκεται στην μορφή που ζητά δεν χρειάζεται, και συχνά δεν κάνει έκκληση στον Θεό, ούτε καν χρειάζεται να υπάρχει η πίστη σε Αυτόν. Σε αυτά τα επίπεδα η προσευχή είναι απλά έκφραση του τι θέλεις, τι σου λείπει, μέσα από μια αίσθηση έλλειψης και ένδειας.\n2. Αυτές οι μορφές της προσευχής, ή αυτές του «ζητάω – από – ανάγκη», πάντα έχουν να κάνουν με αισθήματα αδυναμίας και ανεπάρκειας, και ποτέ δεν θα μπορούσαν να γίνουν από έναν Υιό του Θεού που γνωρίζει Ποιος είναι. Κανένας, λοιπόν, που είναι σίγουρος για την Ταυτότητά του δεν θα μπορούσε να προσεύχεται σε αυτές τις μορφές. Εν τούτοις, είναι επίσης αλήθεια ότι όποιος είναι αβέβαιος για την Ταυτότητά του δεν μπορεί να αποφύγει να προσευχηθεί με αυτό τον τρόπο. Και η προσευχή είναι τόσο συνεχής όσο και η ζωή. Ο κάθε ένας προσεύχεται ακατάπαυστα. Ζήτησε και θα λάβεις, διότι εσύ έχεις καθορίσει τι είναι αυτό που θέλεις.\n3. Είναι επίσης δυνατόν να φτάσεις μια ανώτερη μορφή του «ζητάω – από – ανάγκη», διότι σε αυτό τον κόσμο η προσευχή είναι διορθωτική, άρα πρέπει να περιλαμβάνει τα επίπεδα μάθησης. Εδώ, το αίτημα πρέπει να απευθύνεται στον Θεό με ειλικρινή πίστη, αν και όχι ακόμα με κατανόηση. Μια κάπως ασαφής και συνήθως ασταθής αίσθηση ταύτισης έχει επιτευχτεί γενικότερα, αλλά έχει την τάση να θολώνει από μια βαθιά ριζωμένη αίσθηση αμαρτίας. Σε αυτό το επίπεδο είναι πιθανόν να συνεχίζεις να ζητάς πράγματα αυτού του κόσμου σε διάφορες μορφές, και είναι επίσης πιθανόν να ζητάς δώρα όπως εντιμότητα και καλοσύνη, ειδικά συγχώρεση για τις πολλές πηγές ενοχής που αναπόφευκτα υποβόσκουν σε κάθε προσευχή ανάγκης. Δίχως ενοχή δεν υπάρχει ένδεια. Οι αναμάρτητοι δεν έχουν ανάγκες.\n4. Σε αυτό το επίπεδο έρχεται επίσης αυτή η περίεργη αντίφαση σε όρους που είναι γνωστή ως η «προσευχή για τους εχθρούς σου». Η αντίφαση δεν βρίσκεται στα ίδια τα λόγια, αλλά μάλλον στον τρόπο με τον οποίο ερμηνεύονται συνήθως. Όσο πιστεύεις ότι έχεις εχθρούς, τότε περιορίζεις την προσευχή στους νόμους αυτού του κόσμου, καθώς επίσης περιορίζεις και την ικανότητά σου να λαμβάνεις και να αποδέχεσαι εντός αυτών των ίδιων στενών περιθωρίων. Αν τούτοις, αν έχεις εχθρούς έχεις και ανάγκη από την προσευχή, και μάλιστα μεγάλη. Τι σημαίνει πραγματικά αυτή η φράση; Προσευχήσου για τον εαυτό σου, για να μην επιζητάς να αιχμαλωτίσεις τον Χριστό και έτσι να χάσεις την αναγνώριση της δικής σου Ταυτότητας. Μην είσαι προδότης κανενός, ειδάλλως θα προδίδεις τον εαυτό σου.\n5. Ένας εχθρός είναι το σύμβολο ενός Χριστού φυλακισμένου. Και ποιος θα μπορούσε να είναι Αυτός εκτός από σένα τον ίδιο; Η προσευχή για τους εχθρούς γίνεται έτσι προσευχή για την δική σου ελευθερία. Τώρα δεν είναι πια μια αντίφαση όρων. Έχει γίνει μια δήλωση της ενότητας του Χριστού και μια αναγνώριση της αθωότητας Του. Και τώρα έχει γίνει ιερή, διότι αναγνωρίζει τον Υιό του Θεού έτσι όπως δημιουργήθηκε.\n6. Ποτέ να μην ξεχνάς ότι η προσευχή σε κάθε επίπεδο είναι πάντα για τον εαυτό σου. Αν ενώνεσαι με κάποιον στην προσευχή, τον κάνεις μέρος από σένα. Ο εχθρός είσαι εσύ, όπως εσύ είσαι και ο Χριστός. Πριν μπορέσει να γίνει ιερή, λοιπόν, η προσευχή γίνεται μια επιλογή. Δεν διαλέγεις για κάποιον άλλον. Δεν γίνεται να διαλέγεις παρά μόνο για τον εαυτό σου. Προσευχήσου με ειλικρίνεια για τους εχθρούς σου, διότι εδώ βρίσκεται η δική σου σωτηρία. Συγχώρεσε τους για τις δικές σου αμαρτίες, και θα συγχωρεθείς πραγματικά.\n7. Η προσευχή είναι μια κλίμακα που φτάνει στον Ουρανό. Στην κορυφή υπάρχει μια μεταμόρφωση πολύ σαν την δική σου, διότι η προσευχή είναι μέρος από σένα. Τα πράγματα της γης μένουν πίσω, όλα λησμονημένα. Δεν ζητάς πια, διότι δεν υπάρχει καμία έλλειψη. Η Ταυτότητα μέσα στον Χριστό αναγνωρίζεται ασφαλής για πάντα, πέρα από κάθε αλλαγή και φθορά. Το φως δεν τρεμοπαίζει πια, και ποτέ δεν θα σβήσει. Τώρα, δίχως κανενός είδους ανάγκες, και τυλιγμένος για πάντα μέσα σε άσπιλη αθωότητα που είναι το δώρο του Θεού για σένα, τον Υιό Του, η προσευχή μπορεί ξανά να γίνει αυτό για το οποίο προοριζόταν. Διότι τώρα ανυψώνεται σαν ένα τραγούδι ευχαριστιών προς τον Δημιουργό σου, τραγουδισμένο δίχως λέξεις, σκέψεις, και μάταιες επιθυμίες, αφού τώρα πια δεν χρειάζεται τίποτα απολύτως. Επομένως, επεκτείνεται, έτσι όπως προοριζόταν. Και γι αυτή την προσφορά ο Θεός ο Ίδιος δίνει τις ευχαριστίες Του.\n8. Ο Θεός είναι ο στόχος κάθε προσευχής, και της δίνει αιωνιότητα αντί για τέλος. Ούτε αρχή έχει, διότι ο στόχος δεν άλλαξε ποτέ. Η προσευχή στις αρχικές της μορφές είναι μια ψευδαίσθηση διότι δεν υπάρχει ανάγκη για κλίμακα εφόσον κανένας δεν έφυγε από πουθενά ποτέ. Εν τούτοις, η προσευχή είναι μέρος της συγχώρεσης για όσο η συγχώρεση, που και η ίδια είναι ψευδαίσθηση, παραμένει ανέφικτη. Η προσευχή είναι συνδεδεμένη με την μάθηση μέχρι ο στόχος της μάθησης να επιτευχθεί. Και τότε όλα θα μεταμορφωθούν μαζί, και θα επιστρέψουν αψεγάδιαστα μέσα στο Νου του Θεού. Όντας πέρα από την μάθηση, αυτή η κατάσταση δεν μπορεί να περιγραφεί. Τα στάδια που χρειάζονται γι αυτή την επίτευξη, όμως, χρειάζεται να γίνουν κατανοητά, για να μπορέσει να επανορθωθεί η ειρήνη στον Υιό του Θεού, που τώρα ζει μέσα στην ψευδαίσθηση του θανάτου και του φόβου προς τον Θεό.\nΜετάφραση Χ Τσιντέα Κ.Παλατζιδου\nΙΙΙ. Η Προσευχή Για Τους Άλλους και η προσευχή μαζί με άλλους\nΚανένα άλλο δώρο του Ουρανού δεν έχει τόσο παρανοηθεί όσο η συγχώρεση. Μάλιστα, έχει γίνει μάστιγα· μια κατάρα ενώ προοριζόταν για ευλογία, μια σκληρή χλεύη της χάριτος, μια παρωδία της ιερής ειρήνης του Θεού. Και όμως, αυτοί που ακόμα δεν έχουν επιλέξει να αρχίσουν να ανεβαίνουν την κλίμακα της προσευχής, δεν γίνεται παρά να την χρησιμοποιούν έτσι. Η ευγένεια της συγχώρεσης στην αρχή είναι δυσνόητη, διότι η σωτηρία δεν έχει γίνει κατανοητή, ούτε έχει αναζητηθεί ακόμα. Αυτό που ήταν προορισμένο να θεραπεύει χρησιμοποιείται για να πληγώνει διότι η συγχώρεση δεν είναι επιθυμητή. Η ενοχή έρχεται σαν σωτηρία, σαν ψευτοθεραπεία και σαν κάποια τρομερή εναλλακτική μορφή ζωής,.\nΕτικέτες THE SONG OF PRAYER, ΜΑΘΗΜΑΤΑ ΘΑΥΜΑΤΩΝ


Η Λευκωσία βγαίνει στο Μουσών Βistro Bar\nμουσών ΚΟΚΤΕΙΛ ΠΑΛΙΑ ΛΕΥΚΩΣΙΑ φαγητο bistro bar Φανερωμένη Φαγητό\nΜε την υποκειμενικότητα που με διακρίνει, την ειλικρίνεια που με χαρακτηρίζει και την ευθύτητα που δεν μπορώ να χαλιναγωγήσω, θέλω να αναφέρω πως το Μουσών, είναι ένα υπέροχο μαγαζί, στο οποίο αν δεν έχεις πάει ακόμα, φρόντισε να επισκεφτείς σύντομα.\nΑπό την Πέγκυ Σπινέλη.\nΈχοντας την εκκλησία της Φανερωμένης πίσω σου και το Παρθεναγωγείο μπροστά σου, στρίψε δεξιά. Αυτό το δρομάκι που θα σε οδηγήσει στην Ονασαγόρου, ονομάζεται «Μουσών». Μουσών είναι και το καινούργιο bistro bar που άνοιξε στο δρομάκι αυτό. Το πρώτο στα δεξιά σου.\nΣε ένα πανέμορφο κτήριο (που σχεδίασε ο αρχιτέκτονας Νεοπτόλεμος Μιχαηλίδης και διαμόρφωσε ο Άλκης Δίκαιος), το οποίο σεβάστηκαν πλήρως κατά τη διάρκεια της ανακαίνισης οι ιδιοκτήτες, άνοιξε ένα καλαίσθητο μαγαζί που έχει το χάρισμα να σε ηρεμεί και ταξιδεύει. Αν κάτσεις στα τραπεζάκια έξω και κοιτάξεις προς το Παρθεναγωγείο, ενδεχομένως να θεωρήσεις -όπως και εγώ- πως έχεις την πιο όμορφη θέα, στη παλιά πόλη. Μια κυκλική λάμπα φωτίζει το στενό και το ντύνει με πορτοκαλί φως -αυτό της ζεστασιάς. Δεν σου θυμίζει κάτι άλλο, δεν σε παραπέμπει κάπου. Είσαι στην εντός των τειχών Λευκωσία και έχεις μπροστά σου μια υπέροχη εικόνα. Αν θεωρείς πως κάτι τέτοιο είναι ανάξιο αναφοράς, τότε κοίταξε γύρω σου. Η ομορφιά και η καλαισθησία, δεν είναι αυτονόητη σε αυτή τη πόλη.\nΤο εσωτερικό του μαγαζιού είναι καθαρό. Μην παρεξηγήσεις τον επιθετικό προσδιορισμό. Καθαρό από περιττά φτιαξίδια. Απαλλαγμένο από διακοσμητικά στοιχεία που σκοπό έχουν να σε εντυπωσιάσουν για λίγο. Με μια καθαρότητα και απλότητα που σε αναζωογονεί. Ο καναπές, η σκάλα, το bar δίνουν χαρακτήρα. Όταν ρίξεις το βλέμμα σου στο πάτωμα, θα αφιερώσεις μερικά δεύτερα να θαυμάσεις τα πλακάκια. Όλα μαζί δένουν. Ακόμα και τα γυάλινα τεράστια βάζα με τα φύλλα του ficus lyrata σου δίνουν την εντύπωση πως δεν θα μπορούσε να υπάρχει κάτι άλλο στη θέση τους.\nΕιλικρινά δεν ξέρω αν υπάρχει κάτι σπουδαιότερο από αυτό το αίσθημα της χαράς και της πληρότητας που σου προσφέρει ένας χώρος που σέβεται την αισθητική σου, την όρεξή σου και τον χρόνο σου!\nΑν περιμένεις να παραγγείλεις αλά κυπριακά, τότε ατύχησες. Μην μπεις στο κόπο. Το μενού είναι λιτό. Λίγα πράγματα, διαφορετικά μεταξύ τους για να έχεις την ποικιλία που χρειάζεσαι και όλα άψογα εκτελεσμένα. Από τις σαλάτες, μπορείς να επιλέξεις, αυτή με θαλασσινά, με λουκουμάδες χωριάτικου χαλουμιού, σαλάτα από super foods, σαλάτα με φρέσκο τόνο ή την πράσινη σαλάτα. Για ορεκτικό μπορείς να επιλέξεις είτε το τραγανό χαλούμι, είτε τις μικρές χορτοφαγικές πίτες, ενώ από κυρίως πιάτα οι επιλογές είναι: βοδινό φιλέτο, κοτόπουλο χαρίσσα, σολομός, πέννες μουσών και ριζότο. Πάπαλα. Αυτά είναι και είναι όλα υπέροχα. Η σαλάτα με τον φρέσκο τόνο, την οποία τίμησα και τις δύο φορές, είναι εντυπωσιακά εύγευστη και χορταστική. Το κοτόπουλο πολύ μαλακό, ιδανικά μαριναρισμένο, ενώ το κους κους με αβοκάντο με το οποίο το συνοδεύει ο chef, του ταιριάζει απόλυτα. Το βοδινό φιλέτο που επίσης δοκίμασα, ήρθε ιδανικά ψημένο, σύμφωνα με την απαίτησή μου (medium to rare).\nΑν είσαι του γλυκού, οι επιλογές σου είναι πορτοκαλόπιττα, αναρόκρεμα και μους σοκολάτας. Η αναρόκρεμα είναι υπέροχη. Αυτή δοκίμασα, για αυτή μπορώ να πω. Το φύλλο κρούστας τραγανό, ενώ έχει ενισχυθεί με καρύδια, θυμαρίσιο μέλι και κανέλα. Οπτασία, μην το συζητάς.\nΑν θα πας για ένα ποτάκι -θα φτάσω και σε αυτό- μπορείς να παραγγείλεις ποικιλία (τυριών, αλλαντικών ή και με τα δύο). Τα cocktails στο Μουσών είναι εξαιρετικά. Δροσιστικά, και πλούσια. Το best selling είναι αυτό που θα δεις να κυκλοφορεί με μια φέτα καρπούζι. Κατεβαίνει σα νεράκι και δεν αφήνει hangover. Πίστεψέ με, ξέρω. Δοκίμασα και αυτό με τα εσπεριδοειδή, αλλά το καρπούζι κέρδισε τις εντυπώσεις μου. Με ένα cocktail ανά χείρας και χωρίς καμιά μνήμη για το όνομα αυτού -το οποίο παραπέμπει σε μια από τις 9 μούσες- πέρασα υπέροχα στο Μουσών.\nΥ.Γ. Ναι, μια αναφορά στις Μούσες θα μπορούσα να κάνω για να διανθίσω το κείμενο. Την κάνω τώρα.\nΜουσών 12, παλιά Λευκωσία. Κρατήσεις 22664444.


Προειδοποιητικά σημάδια ότι τρώτε πολύ ζάχαρη | Σώμα & Υγεία\n12 Αυγούστου 2019 , Από: Χαρά Παπαδάκη\nπηγή εικόνας: logodiatrofis.gr\nΑν το σώμα είναι συνεχώς εκτεθειμένο σε υπερβολική ζάχαρη, τότε είναι πολύ πιθανό να παρατηρήσουμε διάφορα συμπτώματα αυτής της υπερκατανάλωσης.\nΟ Παγκόσμιος Οργανισμός Υγείας, συνιστά να καταναλώνουμε όχι περισσότερο από το 10% της ελεύθερης ζάχαρης ανά ημέρα, με βάση τη συνολική κατανάλωση ενέργειας ενός ατόμου. Για παράδειγμα, αν τρώτε 2.000 θερμίδες την ημέρα, η σύσταση θα είναι μέγιστη 50 γραμμάρια ζάχαρης την ημέρα. Αυτό μπορεί εύκολα να ξεπεραστεί με δύο ποτήρια χυμού πορτοκαλιού, λόγω της φρουκτόζης που περιέχουν τα φρούτα.\nΕπιπλέον, σε πολλά προϊόντα προστίθενται συχνά τεχνητά σάκχαρα, έτσι ώστε το όριο σύστασης και πάλι μπορεί να ξεπεραστεί γρήγορα, συχνά χωρίς να το συνειδητοποιήσουμε.\nΩστόσο, αυτή η υπερκατανάλωση ζάχαρης γίνεται αισθητή μακροπρόθεσμα στον οργανισμό μας.\nΠοια είναι όμως τα σημάδια υπερκατανάλωσης ζάχαρης;\nΠεπτικά προβλήματα: Η υπερβολική κατανάλωση ζάχαρης διαταράσσει την εντερική χλωρίδα . Αυτό μπορεί να οδηγήσει σε διάρροια, μετεωρισμό και δυσκοιλιότητα.\nΣυχνές λοιμώξεις της ουροδόχου κύστης μυκητιάσεις: Σε ένα πλούσιο σε ζάχαρη περιβάλλον, τα βακτήρια μπορούν να πολλαπλασιάζονται ταχύτερα. Οι γυναίκες με υψηλά επίπεδα σακχάρου στο αίμα είναι επομένως πιο πιθανό να υποφέρουν από μολύνσεις της ουροδόχου κύστης ή μυκητιασικές λοιμώξεις.\nΣυχνή δίψα: Το σώμα μας προσπαθεί να απαλλαγεί από την υπερβολική ζάχαρη, προκειμένου να αποκατασταθεί η ισορροπία σακχάρου στον οργανισμό. Άρα, όσο περισσότερη ζάχαρη έχουμε στο αίμα, τόσο πιο συχνή η τάση για ούρηση. Καθώς χάνουμε τόση ποσότητα νερού, το σώμα έχει την ανάγκη αναπλήρωσης υγρών με τη μορφή σταθερής δίψας.\nΔερματικά προβλήματα: Επίσης, το αποτέλεσμα απώλειας υγρών λόγω υπερβολικής ζάχαρης μπορεί να είναι η ξηροδερμία. Το οποίο μπορεί να οδηγήσει σε περαιτέρω δερματικά προβλήματα. Όταν το σώμα δεν μπορεί πλέον να επεξεργαστεί την περίσσεια ζάχαρη, η ζάχαρη στο αίμα δεσμεύεται με πρωτεΐνες, κολλαγόνο και ελαστίνη. Τα οποία είναι υπεύθυνα για τη σφρυγηλότητα και υγεία του δέρματος. Όταν πάρα πολύ ζάχαρη συνδέεται με αυτά στοιχεία, δεν μπορούν πλέον να εκπληρώσουν το καθήκον τους. Το αποτελέσμα είναι να προκαλείται φλεγμονή, κηλίδες στο δέρμα, ακμή, η ελαστικότητα του δέρματος μειώνεται και οι ρυτίδες όπως και η κυτταρίτιδα αυξάνονται όλο και περισσότερο.\nΦθορά των δοντιών: Τα άτομα που καταναλώνουν πολλή ζάχαρη, όπως για παράδειγμα με τη μορφή των αναψυκτικών ποτών, εκθέτουν τα δόντια τους σε κίνδυνο. Ο λόγος, είναι οτι η ζάχαρη παραμένει ακόμα και μετά το γεύμα επάνω στα δόντια για ώρες. Εκεί το σάκχαρο τελικά μετατρέπεται σε οξύ, το οποίο επιτίθεται στο σμάλτο των δοντιών και ευνοεί τη φθορά τους.\nΚόπωση: Η συνεχής κόπωση όπως και η έλλειψη διάθεσης, μπορεί να είναι σημάδια υπερβολικής ζάχαρης στο αίμα. Χαρακτηριστικό παράδειγμα, είναι η κατανάλωση γλυκών. Τρώγοντας κάτι γλυκό, δίνουμε στο σώμα μια γρήγορη ώθηση ενέργειας. Στη συνέχεια όμως, το επίπεδο σακχάρου στο αίμα πέφτει απότομα με αποτέλεσμα την έλλειψη ενέργειας.\nΔιατραχές της διάθεσης: Η υπερβολική ζάχαρη μπορεί να προκαλέσει όχι μόνο αλλαγές στη διάθεση αλλά και κατάθλιψη και διαταραχές άγχους. Ο λόγος; Παρ’ ότι ο ανθρώπινος εγκέφαλος λειτουργεί καλύτερα όταν τροφοδοτείται με σάκχαρα, όταν αυτά ξεπερνούν κατά πολύ τη συνιστώμενη πρόσληψη, δεν μπορούν να μεταβολιστούν με αποτέλεσμα να εμφανίζονται οι προαναφερθείσες νευρολογικές διαταραχές.\nΑδύναμο ανοσοποιητικό σύστημα: Η υπερβολική κατανάλωση ζάχαρης, μπορεί να αποδυναμώσει το ανοσοποιητικό σύστημα και να μας κάνει να αρρωσταίνουμε συχνότερα. Επιπλέον, η υψηλή πρόσληψη ζάχαρης συνδέεται συχνά με δίαιτα χαμηλών θρεπτικών συστατικών. Συνήθως, όσοι καταναλώνουν πολλά προϊόντα ζάχαρης, είναι λιγότερο πιθανό να καταναλώσουν υγιεινά τρόφιμα. Όπως δημητριακά ολικής αλέσεως, μη μεταποιημένα φρούτα και λαχανικά και γαλακτοκομικά προϊόντα. Αυτό αποδυναμώνει το ανοσοποιητικό σύστημα ,επειδή δεν λαμβάνει πλέον από τις τροφές τις απαραίτητες βιταμίνες και μέταλλα.\nΖάχαρη :γλυκιά απόλαυση ή κρυφή απειλή;


LOVE MOSCHINO - SWEET COW Blue…- Πρωινές| ΤΣΑΝΤΕΣ ΩΜΟΥ -SHOP The Look\nLOVE MOSCHINO – SWEET COW Blue Checked Tote\nΚωδικός: 3e0fee19119f Κατηγορίες: ΑΞΕΣΟΥΑΡ, Πρωινές, ΤΣΑΝΤΕΣ, ΤΣΑΝΤΕΣ ΩΜΟΥ Ετικέτα: LOVE MOSCHINO\nΑξιολάτρευτη τσάντα ώμου από τον οίκο LOVE Moschino. Η SWEET COW Blue Checked Tote είναι φτιαγμένη από δερματίνη και έχει μπλε χρώμα ως βάση και σχέδιο που αναπαρίστα δύο διαφορετικές στάμπες από μία γλυκύτατη αγελαδίτσα, με καρό φόντο σε συνδυασμό λευκών και μπλε χρωμάτων σε κάθε της όψη. Η τσάντα της LOVE Moschino, διακοσμείται με αποσπώμενο ασημί μεταλλικό στοιχείο, με το λογότυπο του οίκου. Το σχέδιο μοιάζει με ζωγραφιά πάνω σε καμβά και όποιες πιθανές ατέλειες στην επιφάνεια του πορτοφολιού αποτελούν φυσικά χαρακτηριστικά της ζωγραφιάς και της επεξεργασίας του δέρματος. br>\nΣυνδυάστε την SWEET COW Blue Checked Tote με ένα κοντομάνικο mini μπλε φόρεμα, αξεσουάρ σε μπλε και ασημί αποχρώσεις και μπαλαρίνες σε μπλε χρώμα για μια υπέροχη καλοκαιρινή εμφάνιση!\n– Επένδυση με micro-suede\n– Δύο χειρολαβές\n– Χρώμα Οίκου: Blu\nΔείτε περισσότερες πληροφορίες για το προϊόν: LOVE MOSCHINO – SWEET COW Blue Checked Tote


Μίλτος Πασχαλίδης & Lexicon Project live (Πραγματοποιήθηκε)\nΟ σπουδαίος τραγουδοποιός Μίλτος Πασχαλίδης, μετά από μια επιτυχημένη καλοκαιρινή περιοδεία σε διάφορα μέρη της Ελλάδας, επιστρέφει στα γνωστά «λημέρια» και σε συνεργασία επί σκηνής, με τους Lexicon Project, θα χαρίσει ιδιαίτερες βραδιές.\nΟ Μίλτος Πασχαλίδης που συμπληρώνει φέτος 16 χρόνια προσωπικής δισκογραφικής πορείας, θα παρουσιάσει ένα διαφορετικό πρόγραμμα με πιο ηλεκτρική διάθεση. Προσκαλεί έτσι τους «Lexicon Project» οι οποίοι ξεκινούν τον «Χειμώνα» τους στο «Δίπλα στο Ποτάμι». Ο ήχος τους, δυνατός και χαρακτηριστικός πλέον.. ενώ έκπληξη θα αποτελέσουν οι διασκευές τους σε γνωστά κομμάτια του Μίλτου Πασχαλίδη.\nΠΑΡΑΣΤΑΣΗ: Μίλτος Πασχαλίδης - Lexicon Project\nΗΜΕΡΟΜΗΝΙΑ : Παρασκευή 15 και Σάββατο 16 Οκτώβριου (15-16,22-23,29-30/10/2010)\nΤΟΠΟΘΕΣΙΑ : Δίπλα στο ποτάμι (Λάμπρου Κατσώνη 189, Άγ. Ανάργυροι)\nΚΡΑΤΗΣΕΙΣ: 210 2610444 & 210 2610438\nΑναχάπαρα live το Σάββατο 16/10/2010 (Πραγματοποιήθηκε)\n@ Glam Bar (ΔΕΚΕΛΕΩΝ 40, ΓΚΑΖΙ - ΤΗΛ. 210-3422554)\nΠληροφορίες Συγκροτήματος: Αναχάπαρα\nΣυνολικές Εμφανίσεις: 36\nΠαυλίδης Παύλος & B-Movies live (Πραγματοποιήθηκε)\nΟ Παύλος Παυλίδης και οι B-Movies θα εμφανιστούν στο νέο πολυχώρο του Πειραιά PassPort για την Παρασκευή 15 και το Σάββατο 16 Οκτωβρίου. Στις δύο συναυλίες του, το θρυλικό σχήμα θα παρουσιάσει κομμάτια από το τελευταίο του άλμπουμ «Αυτό Το Πλοίο Που Ολο Φτάνει», αλλά και αγαπημένα κλασικά τραγούδια από την πολύχρονη πορεία του Παύλου και της κοινής τους δισκογραφίας.\nΤο να σε εκπλήσσει ευχάριστα ένας δημιουργός που παρακολουθείς για πάνω από 20 χρόνια είναι κάτι πραγματικά σπάνιο. Ένας τραγουδοποιός τόσο ιδιοσυγκρασιακός και ανεξάρτητος σε σχέση με τα όσα συμβαίνουν στην κεντρική σκηνή του ελληνικού rock τραγουδιού, ο Παύλος Παυλίδης εξακολουθεί να απλώνει τη γοητεία του σε ένα συνεχώς αυξανόμενο πλήθος που απολαμβάνει μυσταγωγικά τη μουσική του. Έχοντας χαράξει σπουδαία πορεία ως frontman των Ξύλινων Σπαθιών, ο Παύλος Παυλίδης συνεχίζει να κερδίζει το κοινό ως μοναχικός τροβαδούρος που προτιμά να απολαμβάνει τις σεισμικές δονήσεις των λόγων του, παρά να δημιουργεί πανικό γύρω από τον εαυτό του.\nΟ Παυλίδης γεννήθηκε στη Βέροια πριν από τέσσερις (και κάτι ψιλά) δεκαετίες. Με γονείς μετανάστες μετακομίζει τακτικά από πόλη σε πόλη. Σημαντικό μέρος της ζωής του θα το περάσει στο Παρίσι και τη Γενεύη. Στην Ελλάδα αρχίζει να μένει μόνιμα και να ενεργοποιείται μουσικά κατά τη δεκαετία '80 με το συγκρότημα Μωρά στη Φωτιά. Πραγματικά δημιουργικός, όμως, αποδεικνύεται το διάστημα που κρατούσε τη θέση του frontman στα Ξύλινα Σπαθιά. Τότε διευρύνθηκε και το κοινό του, η ποικιλία των επιλογών του αλλά και η ποιότητα του μουσικού του έργου. Η περίοδος με τα Ξύλινα Σπαθιά κρατάει μέχρι και το 2003. Μετά από αυτό το «τέλος», ο Π. Παυλίδης αναλαμβάνει εξ ολοκλήρου τον έλεγχο και την ευθύνη της δουλειάς που διαλέγει να παρουσιάσει. Αναλαμβάνει επίσης να κερδίσει ένα στοίχημα. Το αν θα "επιβίωνε" μετά την διάλυση του διάσημης μπάντας του. Κατά την πορεία του καλλιτεχνικού μονοπατιού που βρέθηκε να ακολουθεί, συσπειρώθηκε γύρω του μια νέα ομάδα μουσικών οι οποίοι έμελλε να αποτελέσουν τους σταθερούς συνοδοιπόρους του με το όνομα B-movies. Το ντεμπούτο τους Αφού λοιπόν ξεχάστηκα, που κυκλοφόρησε το 2004, μας σύστησε έναν μελαγχολικό, ακουστικό, ταξιδιάρικο ήχο στον οποίο δεν μας είχε συνηθίσει. Οι στίχοι αλλά και οι συνθέσεις των τραγουδιών αναδεικνύουν την προσπάθεια του να παραβλέψει την ένταση του ρεαλιστικού περιβάλλοντός του για χάρη του έντονου μελωδικού στοιχείου, με αιχμή του δόρατος την ακουστική κιθάρα, το κοντραμπάσο, την τρομπέτα κι όχι την παραμόρφωση ή το delay του ενισχυτή. Ένας δίσκος αντίθετος στις προσδοκίες των θαυμαστών του, που όμως τόνιζε την ασύμβατη φύση του δημιουργού του. Στη συνέχεια, με το «Άλλη μια μέρα» που κυκλοφόρησε το 2006, εμφανίζεται η διάθεση για επιστροφή στις (μουσικές) του ρίζες. Το ηλεκτρονικό στοιχείο που αναλαμβάνει πρωταγωνιστικό ρόλο στον ήχο και ο χορευτικός ρυθμός (αν και όχι τόσο ροκ με τη στενή έννοια του όρου) ξαναρχίζουν να συναρπάζουν τον ίδιο αλλά και όσους βρίσκονται στα live του. Το πιο πρόσφατο κεφάλαιο στην ιδιαίτερη, παρορμητική, σαγηνευτική ιστορία του είναι ο δίσκος «Αυτό Το Πλοίο Που Όλο Φτάνει», (Μάιος 2010), η 3η solo δισκογραφική του δουλειά παρέα με τους B-Movies. Ένας δίσκος αφενός αισιόδοξος σαν ξέγνοιαστος παραθαλάσσιος περίπατος κι αφετέρου γήινος και ψυχαναλυτικός σαν προσωπικό ημερολόγιο. Εδώ ο Παυλίδης κινείται πολυεπίπεδα, περιγράφοντας αντιθετικούς χαρακτήρες, από τον «υποψήφιο αυτόχειρα» εώς το «κορίτσι με το ποδήλατο», καταφέρνοντας ακόμη μια φορά να παρεκκλίνει επιτυχημένα από τις συμβάσεις της πεπατημένης οδού.\nΒασίλης Μπαμπανιάρης live την Τετάρτη 20/10/2010 (Πραγματοποιήθηκε)\nO Βασίλης Μπαμπανιάρης, την Τετάρτη 20 Οκτωβρίου Live στο Glam Bar λίγο πριν την κυκλοφορία της πρώτης του δισκογραφικής δουλειάς σε μουσική και στίχους δικούς του, παρουσιάζει τα τραγούδια του και διασκευάζει τραγούδια που τον επηρέασαν, από την ελληνική και διεθνή ροκ σκηνή.\nΜαζί του οι : Στέλιος Πασχάλης (drums – φωνητικά ), Αχιλλέας Στέλιος (κιθάρες - φωνητικά) & Θοδωρής Σεκεριάδης (μπάσο).\nGlam Bar (Rock Bar & Live Stage @ Gazi Athens) : Δεκελέων 40 Γκάζι, Τηλ. 210-3422554\nΑνεστόπουλος Θάνος live\nΟ Θάνος Ανεστόπουλος, ιδρυτικό μέλος και τραγουδιστής του συγκροτήματος Διάφανα Κρίνα, θα εμφανιστεί στις 2 Οκτωβρίου 2010 για μια και μοναδική βραδιά στο Barfly Café-Bar στο ιστορικό κέντρο της Καλαμάτας.\nΩς στιχουργός, συνθέτης και ερμηνευτής σε ένα από τα μεγαλύτερα συγκροτήματα της ελληνόφωνης Rock σκηνής για είκοσι συναπτά έτη διαμόρφωσε και έδωσε ένα ιδιαίτερο και καθαρά προσωπικό ύφος τραγουδοποιίας. Τα τελευταία δύο έτη ...συνεχίζει μόνος κάνοντας live εμφανίσεις σε επιλεγμένους χώρους.\nΣτο Barfly-Café Bar θα παρουσιάσει καινούρια τραγούδια από την επερχόμενη δισκογραφική του δουλειά καθώς και μελοποιήσεις σε αγαπημένα του ποιήματα, διασκευές αγαπημένων του τραγουδοποιών και φυσικά ακουστικές εκτελέσεις από το ρεπερτόριο των Διάφανων Κρίνων.\n9MM live την Κυριακή 17/10/2010 (Πραγματοποιήθηκε)\nΟι 9ΜΜ, λίγο πριν την κυκλοφορία της πρώτης τους δισκογραφικής δουλειάς (“ΚΑΘΡΕΠΤΗΣ”-Νοέμβρης 2010) ανεβαίνουν στη σκηνή του ΚοοΚοο Live Bar την Κυριακή 17 Οκτωβρίου, μαζί με τους ανατρεπτικούς S:tape για να παρουσιάσουν τα τραγούδια τους, αλλά και αγαπημένα τραγούδια άλλων συνθετών, ιδιαίτερα διασκευασμένα για την βραδιά αυτή.\nΝέο συγκρότημα οι 9ΜΜ, αλλά τα μέλη τους είναι παλιοί μας γνώριμοι από πολλά Αθηναϊκά συγκροτήματα. Τους συναντήσαμε σε πολλές σ...υναυλίες το χειμώνα που πέρασε, και πιο πρόσφατα στη μεγάλη συναυλία στο Θέατρο Πέτρας μαζί με Πανούση, Πουλικάκο, Deus Ex Machina, Last Drive που συγκέντρωσε 8.000 θεατές.\nΟ στίχος τους, διέξοδος από τα καθημερινά αδιέξοδα και η μουσική τους, απλά ανεβάζει την αδρεναλίνη στα ύψη.\nΟι Domenica αποτελούν ένα απ' τα πιο δυναμικά σχήματα της ελληνικής ροκ σκηνής. Κυκλοφόρησαν το νέο τους album με τίτλο "Λήθη" που έγινε η αφορμή για μια νέα ριζική "στροφή" τόσο στον ήχο , αλλά και στην φιλοσοφία και αισθητική του συγκροτήματος. Τραγούδια από το παρελθόν και το παρόν , συναντιούνται σε rock - metal και ψυχεδελικούς πειραματισμούς δημιουργώντας μια ιδιαίτερη μουσική ατμόσφαιρα που εναρμονίζει τα ηχοχρώματα του παρελθόντος μεταφέροντας τα στον σημερινό ήχο που οριοθέτησε η τελευταία δισκογραφική δουλειά . Στο πρόγραμμα πέρα από τα νέα τους κομμάτια θα ακουστούν και επιτυχίες που έχουμε όλοι αγαπήσει!\nΠΑΡΑΣΤΑΣΗ: DOMENICA (Κάρμα radio party)\nΗΜΕΡΟΜΗΝΙΑ : Σάββατο 9 Οκτώβριου (9/10/ 2010)\nΕΙΣΟΔΟΣ: 10€ με ποτό\nΧερουβείμ, ζωντανά στη σκηνή του Γυάλινου Μουσικού Θεάτρου, Σάββατο, 9 Οκτωβρίου στις 9:30 μ.μ.\nΤη συναυλια ανοίγουν οι Random Plan.\nΠληροφορίες Συγκροτήματος: Χερουβείμ\nΜε rock διάθεση, γεμάτοι ενέργεια και με το πρώτο τους free-single έτοιμο για κατέβασμα μέσα από το επίσημη ιστοσελίδα τους, οι Arkán έρχονται να ξεσηκώσουν όλους όσους βρεθούν στο stage του Jazz Rock την Παρασκευή 08/10. Το συγκρότημα θα παρουσιάσει τα νέα του τραγούδια μαζί με γνωστές διασκευές από Red Hot Chili Peppers, Lenny Kravitz, Van Halen, Muse, The Killers κ.α. αλλά και αγαπημένα τραγούδια της ελληνικής rock σκηνής. Οι πόρτες ανοίγουν στις 22:30 ενώ τη συναυλία θα ανοίξει το ανερχόμενο rock συγκρότημα Fake Reality.\nΦιλελλήνων 9, Καβάλα\nΠληροφορίες Συγκροτήματος: Arkan\nΖωντανή παρουσίαση του ντεμπούτου άλμπουμ τής Μητέρας Φάλαινας Τυφλής, με τίτλο «Ορχήστρα στο Βυθό», στην Κεντρική Σκηνή του Σταυρού του Νότου!\nΉρθε η στιγμή της κατάδυσης! Την Κυριακή 10 Οκτωβρίου 2010,\n(10/10/2010), το 10μελές γκρουπ της Μητέρας Φάλαινας Τυφλής παρουσιάζει, για πρώτη φορά στην Κεντρική Σκηνή του Σταυρού του Νότου, το πρώτο της άλμπουμ, με τίτλο «Ορχήστρα στο Βυθό», το οποίο κυκλοφορεί τον Οκτώβριο του 2010 από τ...ην ανεξάρτητη εταιρεία «Πλαγκτόν». Κι όλα αυτά, στις 10 ακριβώς, το βράδυ της Κυριακής!\nΜετά από 1 ολόκληρο χρόνο ηχογραφήσεων και προβών, σε πλήρη σύνθεση και με εκλεκτούς καλεσμένους-έκπληξη, η Φάλαινα κάνει την πρώτη της μεγάλη εμφάνιση, σε μία από τις αγαπημένες μουσικές σκηνές της Αθήνας, και σας προσκαλεί να ζήσετε μαζί της μια εκρηκτική υποβρύχια μουσική εμπειρία.\nΕλάτε μαζί μας και γεμίστε με μοναδικά ηχοχρώματα και εικόνες παντοτινές, τις καρδιές σας. Ακολουθήστε τη Μητέρα Φάλαινα Τυφλή στο συναρπαστικό της ταξίδι! Έτοιμοι για τη βουτιά της ζωής σας;\nΦΡΑΝΤΖΗ & ΘΑΡΥΠΟΥ 37


Το νέο website του Π. Κωστόπουλου βρίσκεται στον αέρα του internet. Kαλοσχεδιασμένο, θυμίζει tablet application, και φυσικά έχει τα δικά του apps, για iPad και Android. Περιεχόμενο; Λίγο από όλα... Για δοκιμή: koolnews.gr\nΆλλο ένα tech ελληνικό website είναι το iguru.gr. Έχει συμπληρώσει ένα χρόνο στο internet, και κάθε μέρα έχει ενδιαφέροντα άρθρα γύρω από όλες τις πλατφόρμες λειτουργικών συστημάτων, ασφάλεια και hacking, επιστημονικά νέα...\nΑς δούμε και δύο videos από το ελληνικό YouTube που ανεβαίνουν σε επισκέψεις αυτή την ώρα:


Περπατώ, περπατώ εις τους λόφους... | Θέματα | Bostanistas.gr : Ιστορίες για να τρεφόμαστε διαφορετικά\nτου Άντυ Παξινού 20 Φεβρουαρίου 2017 • Wiki • λουλούδια, χειμώνας, ανεμώνες, μολόχα, τσουκνίδες\nΟ χειμώνας δεν έχει ακόμα τελειώσει, όμως όλο και περισσότερα λουλούδια ανθίζουν στους λόφους της πόλης. Όλα μπορούν να ομορφύνουν το βάζο σας, πολλά όμως μπορούν να νοστιμίσουν πίτες και σαλάτες. Ποια είναι και πώς θα τα αναγνωρίσετε;\nΚαλόγερος, Erodium cicutarium: συλλέγεται τρυφερός από τον χειμώνα μέχρι την άνοιξη. Χρησιμοποιείται κυρίως σε πίτες αλλά και σε ομελέτες με λαχανικά.\nΑυτοφυές ροζ γαρυφαλλάκι, Silene Sericea\nΑνεμώνη κόκκινη, Anemone Coronaria\nΜολόχα, Malva sylvestris: τα φύλλα και οι τρυφερές κορφές της συλλέγονται από τον χειμώνα έως την άνοιξη. Τα φύλλα τρώγονται βραστά με άλλα χόρτα ή γίνονται ντολμαδάκια.\nΤσουκνίδα, Urtica dioica: τα φρέσκα φύλλα της συλλέγονται από το φθινόπωρο μέχρι την άνοιξη πριν ανθίσει. Τρώγονται βραστά, σε σαλάτα ή τσιγαριστά με άλλα μυρωδικά. Επίσης με τα φύλλα της και άλλα μυρωδικά φτιάχνονται καταπληκτικές τσουκνιδόπιτες!\nΤο Ornithogalum umbellatum, γνωστό και ως «άστρο της Βηθλεέμ».\nΜούσκαρι, Muscari neglectum: ανήκει στην οικογένεια των λειριοειδών, όπως επίσης και το προαναφερόμενο φυτό.\nΒίκος, Vicia Benghalensis\nΝα και η δική μου χθεσινή σοδειά!


Το παραμύθι στη ζωή των παιδιών μας!\nΠόσοι έχουμε μεγαλώσει με τα παραμύθια της μαμάς και της γιαγιάς μας; Είναι μία παράδοση που συνεχίζεται από γενιά σε γενιά! Και δεν είναι τυχαίο άλλωστε καθώς προσφέρει ωφέλιμες ιδιότητες σε όλα τα παιδιά.\nΠολλοί γονείς αναρωτιούνται πότε είναι η κατάλληλη ηλικία για να αρχίσουν να διαβάζουν παραμύθια στα παιδιά τους. Το παραμύθι ηλικία δεν έχει! Υπάρχουν πολλά είδη για όλες τις ηλικίες, με εικονογραφήσεις, σχέδια και υφάσματα... ιδανικά από την ηλικία των μηνών μέχρι και την εφηβεία. Έτσι οι γονείς μπορούν να ξεκινήσουν να διαβάζουν από πολύ νωρίς. Η φωνή της μητέρας και του πατέρα προσφέρει ασφάλεια και σιγουριά στο παιδί και καλλιεργεί τα αισθήματα αγάπης και φροντίδας. Όπως λοιπόν αλλάζετε τον τόνο και το ύφος της φωνής σας την ώρα που απευθύνεστε σε ένα παιδί, το ίδιο μπορείτε να κάνετε και στην αφήγηση ενός παραμυθιού. Έτσι παρόλο που τα παιδιά μπορεί να μην κατανοούν όλη την ιστορία ή κάποιες λέξεις, η ανάγνωση αποκτά ζωντάνια και συναίσθημα, παρακινώντας τα παιδιά να ακούσουν με θαυμασμό.\nΠολλές έρευνες έχουν δείξει ότι το παιδί που έχει ξεκινήσει από μικρή ηλικία το παραμύθι, παρουσιάζει πολύ μεγάλη ανάπτυξη στην εκπαίδευση , στο λεξιλόγιο, την προσωπικότητα του, την κοινωνική του συμπεριφορά και την συναισθηματική ωρίμανση. Κάθε ιστορία ξεδιπλώνει έναν διαφορετικό μαγικό κόσμο, μέσα στον οποίο το παιδί ζει, νιώθει, αντιλαμβάνεται, αποκτά φωνή!\nΤο παραμύθι είναι ένας σπουδαίος τρόπος ώστε κάθε άτομο να αναπτύξει την φαντασία του και τις ιδέες του. Μέσα από τις διαφορετικές ιστορίες, τα παιδιά μαθαίνουν, αποκτούν και υιοθετούν διαφορετική στάση και συμπεριφορά. Εξελίσσονται και ωριμάζουν, όπως εξελίσσονται και οι ήρωες! Για παράδειγμα η ιστορία με «τα τρία γουρουνάκια» δείχνει την εξέλιξη της σκέψης τους με γνώμονα την ηλικία. Το πρώτο σπίτι, που χτίζει το πιο μικρό γουρουνάκι είναι με άχυρα, ενώ το δεύτερο με ξύλα και το τρίτο με τούβλα, καθώς το γουρουνάκι είναι μεγαλύτερο και πιο ώριμο.\nΚάθε ιστορία είναι μία εισαγωγή, μια προετοιμασία για την ζωή που θα ακολουθήσει. Ένα εργαλείο μέσα από το οποίο το παιδί θα αποκτήσει σιγουριά για τον εαυτό του, αυτοεκτίμηση και αυτοπεποίθηση. Εμπλουτίζεται ο ψυχικός κόσμος του και αυτό επιτυγχάνεται ακόμα περισσότερο από το ύφος, τον τόνο και την συναισθηματική επένδυση στην αφήγηση του κάθε γονέα. Το παιδί μαθαίνει να διαχειρίζεται δύσκολες καταστάσεις όπως η ασθένεια, ο αποχωρισμός και ο θάνατος και να εκφράζει τα συναισθήματα του, μιμούμενος τον ήρωα που έχει διαβάσει. Αναγνωρίζει την σκληρή δουλειά που απαιτείται για την επίτευξη στόχων και παίρνει σπουδαία μαθήματα για την φιλία, την οικογένεια και τις αξίες της ζωής, όπως η αλληλεγγύη, η αγάπη και η προσφορά. Τέλος, είναι εμφανές ότι τα παιδιά που μεγαλώνουν με παραμύθια διαβάζουν, γράφουν και αποκτούν δημιουργική σκέψη και εμπλουτισμένο λόγο πολύ νωρίτερα από άλλα.\nΕίναι σημαντικό το παραμύθι να γίνεται σαν παιχνίδι, μέσα από το οποίο οι γονείς συνομιλούν με τα παιδιά. Έτσι ανοίγει ένας δρόμος όπου μπορούν και οι δύο να εκφράσουν τις σκέψεις τους και τα συναισθήματα τους, τον φόβο και την ελπίδα. Να παίξουν, μιμούμενοι τα πρόσωπα της ιστορίας, ανταλλάσοντας ρόλους και βοηθώντας το παιδί να δει διάφορες πτυχές του εαυτού του και να καθοδηγήσει την ιστορία εκεί που θέλει.


ΠΡΕΖΑ TV ©: ΤΑ ΜΜΕ ΕΘΑΒΑΝ ΓΙΑ ΧΡΟΝΙΑ ΤΑ ΣΚΑΝΔΑΛΑ ΣΤΗΝ ΥΓΕΙΑ\nΠέμπτη, Απριλίου 20, 2017\nΤΑ ΜΜΕ ΕΘΑΒΑΝ ΓΙΑ ΧΡΟΝΙΑ ΤΑ ΣΚΑΝΔΑΛΑ ΣΤΗΝ ΥΓΕΙΑ\nΈνα κουβάρι- οικονομικών - πολιτικών - συγγενικών σχέσεων άρχισε να ξετυλίγεται στην κοινοβουλευτική συζήτηση για την εξεταστική των σκανδάλων της υγείας, προτού καν ξεκινήσουν οι εργασίες της.\nΤο κουβάρι αυτό που αφορά ένα σκάνδαλο μεγέθους 85 δισεκατομμυρίων ευρώ δεν προβλήθηκε ποτέ ως τέτοιο, για 10 και πλέον χρόνια από τα Μέσα Μαζικής Ενημέρωσης. Αν απορεί κανείς γιατί συνέβη αυτό, μπορεί να βρει μια καλή εξήγηση στα όσα είπαν υπουργοί και βουλευτές κατά την διάρκεια της συζήτησης στην Βουλή της πρότασης για την σύσταση εξεταστικής επιτροπής.\nΣε δύο πολύ χαρακτηριστικές περιπτώσεις σχέσεων χρήματος του ΚΕΕΛΠΝΟ με μεγάλα τηλεοπτικά μέσα ενημέρωσης αναφέρθηκε ο αναπληρωτής υπουργός Υγείας, Παύλος Πολάκης.\nΚαταρχάς, στη συμφωνία μεταξύ του καναλιού ΑΝΤΕΝΝΑ και του ΚΕΕΛΠΝΟ, λέγοντας ότι στην εξεταστική επιτροπή δεν γίνεται «να μη δούμε τη χορηγία 1 εκατομμύριο ευρώ στον Όμιλο ΑΝΤ1, για ενίσχυση του θεσμού "Αριστεία Ζωής"; Με την αριστεία έχουν ένα θέμα οι νεοφιλελεύθεροι»!\nΣτην συνέχεια αναφέρθηκε στον τηλεοπτικό σταθμό ΣΚΑΙ μιλώντας για απευθείας ανάθεση. Επρόκειτο «για καμιά τετρακοσαριά χιλιάδες για διαφημιστικά μηνύματα; Ιδιωτικό συμφωνητικό. Για αυτό ο ΣΚΑΪ βγάζει τις δημοσκοπήσεις του Μαραντζίδη του ΠΑΜΑΚ, του κουμπάρου του κ. Μητσοτάκη. Όχι 15% τον ΣΥΡΙΖΑ, στο 3% θα τον φτάσει. Δες τι δουλειές έχει χάσει ο Αλαφούζος από εδώ».\nΤέλος, θύμισε πώς όταν αυτά τα θέματα άρχισαν να αναδεικνύονται, «εξαφανίστηκαν» συστηματικά από ΜΜΕ: «Τον Απρίλη του 2005 αυτά που κουβεντιάζουμε σήμερα πρωτακούστηκαν σε μια εκδήλωση του Ιατρικού Συλλόγου Πειραιά και θάφτηκαν και τότε από τα ΜΜΕ, με την τιμητική εξαίρεση του "ΕΘΝΟΥΣ" και μιας δημοσιογράφου του MEGA, η οποία ήταν από τους πρώτους που απολύθηκαν, όταν άρχισαν οι περικοπές».\nΤα... περίεργα κονδύλια από τον χώρο της υγείας δεν διαμόρφωναν μόνον σχέσης εξάρτησης με τα Μέσα Ενημέρωσης αλλά έφτιαχναν και πολιτικές καριέρες τηλε-αστέρων. Σύμφωνα με τη βουλευτή Αννέτα Καββαδία «όλοι όσοι τάιζαν, με αδιαφανείς και ενίοτε παράνομους τρόπους, μέσω των χρημάτων του ΚΕΕΛΠΝΟ, αγόραζαν χρόνο και για το κόμμα τους, ακόμη και για τον εαυτό τους. Έτσι έγιναν κάποιοι, κυρίες και κύριοι, τηλεοπτικοί αστέρες». Αναφέρθηκε επίσης σε «πόρισμα του ΣΔΟΕ για εικονικά τιμολόγια της περιόδου 2003-2009. Και δεν είναι μόνο αυτά. Υπάρχουν ιδιωτικά συμφωνητικά για χορηγίες σε συγκεκριμένα τηλεοπτικά κανάλια. Υπάρχουν τηλεοπτικές διαφημίσεις του ΚΕΕΛΠΝΟ, που έγιναν από συγκεκριμένες εταιρείες, χωρίς προκήρυξη της δαπάνης, αλλά με ανάθεση, και στη συνέχεια προβλήθηκαν ή δημοσιεύτηκαν με υψηλότατο τίμημα σε συγκεκριμένα και επιλεγμένα ραδιοτηλεοπτικά μέσα». Έτσι «εξασφαλιζόταν η ομερτά, αυτή η ένοχη σιωπή των μέσων μαζικής ενημέρωσης».\nΤο «Βήμα», τα σκάνδαλα και η SIEMENS\nΣε μία ενδιαφέρουσα ιστορία από την επίμαχη περίοδο των σκανδάλων στον χώρο της υγείας αναφέρθηκε και ο υπουργός Εθνικής Άμυνας Πάνος Καμένος. Υποστήριξε ότι με όχημα τα σκάνδαλα του χώρου της υγείας και μεσολαβητή την εφημερίδα «Το Βήμα», δρομολογήθηκαν εξελίξεις στο εσωτερικό της Νέας Δημοκρατίας και καθορίστηκε η θέση του κόμματος για το σκάνδαλο της SIEMENS. Ανέφερε ότι το 2011 η Ντόρα Μπακογιάννη κατέθεσε επερώτηση στην Βουλή για τον χώρο της υγείας μιλώντας «για ένα αδίστακτο, κερδοφόρο παιχνίδι ενός ευρύτερου κυκλώματος ανθρώπων με τη φαρμακευτική δαπάνη». O Π.Καμμένος συνέχισε λέγοντας ότι «Το Βήμα, του οποίου, ο γιος του εκδότη ήταν Βουλευτής της Νέας Δημοκρατίας έγραψε: «Αγριεύει ο πόλεμος στην οικογένεια της Κεντροδεξιάς με την κ. Ντόρα Μπακογιάννη να επιμένει στην ανάγκη σύστασης Εξεταστικής Επιτροπής για την υγεία». Έτσι μεταφέρθηκε ένα μήνυμα «Το μήνυμα που λέει «το Βήμα» του Ψυχάρη. Ουσιαστικά με την ενέργειά της, προειδοποιεί την ηγεσία της Νέας Δημοκρατίας ότι εάν επιχειρηθεί εμπλοκή της στην υπόθεση της SIEMENS με γαλάζια συμφωνία, θα υπάρξει μετωπική σύγκρουση».\nΟι σχέσεις του αμαρτωλού ΚΕΕΛΠΝΟ με μεγάλα κανάλια και εφημερίδες βρέθηκαν στο επίκεντρο της συζήτησης για τη σύσταση εξεταστικής επιτροπής\nΟ Π.Καμμένος πάντως αναφέρθηκε και στις διαφημιστικές δαπάνες του Ερρίκος Ντυνάν λέγοντας ότι «η εταιρεία ΑΙΑ RELATE λαμβάνει το 2009 το 20% του συνολικού ποσού που συγκεντρώθηκε από πολίτες σε εράνους υπέρ του Ερυθρού Σταυρού, δηλαδή ένα στα πέντε. Πέντε ευρώ έδινε το παιδάκι στο σχολείο για τον Ερυθρό Σταυρό και το 1 ευρώ το έπαιρνε η διαφημιστική εταιρία». Όπως και σε έρευνα δημοσιογράφου του Ελεύθερου Τύπου. Είπε ότι «το 1996-1997 ο τότε διευθυντής του ΕΛΕΥΘΕΡΟΥ ΤΥΠΟΥ, κ. Ντάσκας, ξεκίνησε μια μεγάλη έρευνα για το θέμα του ΕΡΡΙΚΟΣ ΝΤΥΝΑΝ, ένα κληροδότημα του ΕΡΥΘΡΟΥ ΣΤΑΥΡΟΥ, το οποίο περιέργως πουλήθηκε σε ιδιώτες. Ξέρετε ποια ήταν η τύχη του; Εκδιώχθηκε απ’ όλα τα Μέσα στα οποία εκλήθη να δουλέψει».\nΣκάνδαλα και περικοπές\nΟ υπουργός υγείας Ανδρέας Ξάνθος εκτίμησε ότι ένα τμήμα των σκανδάλων που - ελεγχόμενα - δημοσιοποιούνταν χρησιμοποιούνταν ως αφορμή για περικοπές στην υγεία. Όπως δήλωσε «δεν κάνουμε τη συζήτηση για τα σκάνδαλα στον χώρο της υγείας για να ενοχοποιήσουμε το δημόσιο σύστημα». Θύμισε ότι «πριν από κάθε παρέμβαση ακρωτηριαστική για το δημόσιο σύστημα υγείας, προηγούνταν πάντα μία συντονισμένη επίθεση πολιτικών προσώπων και κυρίως μιντιακού κατεστημένου, το οποίο αναδείκνυε τις γνωστές παθογένειες και παρανομίες που υπήρχαν για χρόνια, ακριβώς για να είναι η δικαιολογητική βάση».\nΑναρτήθηκε από ΠΡΕΖΑ TV στις 4:15 μ.μ.


39 Όμορφες ιδέες για πάρτι γενεθλίων! | ediva.gr\nΜου αρέσει πάρα πολύ να διοργανώνω πάρτι. Είναι δημιουργικό, ευχάριστο και όταν βλέπεις τον κόσμο να μαγεύεται από το αποτέλεσμα είναι ό,τι καλύτερο. Τα παιδικά πάρτι γενεθλίων είναι από τις πιο κατάλληλες περιπτώσεις για να βγάλεις όλη σου τη δημιουργικότητα. Για αυτό σήμερα αποφάσισα να σου δείξω μερικές όμορφες ιδέες για πάρτι γενεθλίων.\nΟι θεματικές είναι για αγόρια και για κορίτσια, αλλά και επιλογές που μπορούν να ικανοποιήσουν και τους δύο. Παρακάτω θα δεις πολύ χρώμα, πολλή διάθεση και σίγουρα θα πάρεις πολλές ιδέες. Αν έχω κερδίσει το ενδιαφέρον σου και σου έχω κινήσει την περιέργεια πάμε να δούμε όλες τις προτάσεις.\nΙδέες για παιδικά πάρτι!\nΑς ξεκινήσω με την αγαπημένη μου ιδέα για αυτό το διάστημα. Πάρτι με θέμα το τσίρκο. Μπορείς να κάνεις τα πάντα. Πολύχρωμα μπαλόνια, ζωάκια, cupcakes με διάφορα σχέδια από τσίρκο και πολύ πολύ χρώμα και κέφι. Αν δεν έχει αρκετά μεγάλο σπίτι και θέλεις να κάνεις ένα πάρτι υπερπαραγωγή, μπορείς να νοικιάσεις κάποιον χώρο.\nΠάμε σε πιο ανάλαφρες καταστάσεις και ίσως σε λίγο πιο εφηβικές προτάσεις και ιδέες. Πάρτι γενεθλίων σε μποέμ τόνους. Ονειροπαγίδες, μπισκότα σε σχήμα φτερού, γλυκάκια σε παλ αποχρώσεις. Δεν χρειάζεσαι κάτι παραπάνω για ένα να έχεις το τέλειο μποέμ πάρτι. Μην σου πω πως αυτή η ιδέα μπορεί πολύ εύκολα να γίνει και για πιο μεγάλες ηλικίες. Έτσι κάτι πιο χαλαρό και ήρεμο.\nΗ απόλυτη χειμωνιάτικη πρόταση για πάρτι αν με ρωτάς είναι το πάρτι με θέμα το δάσος. Ξύλινες κατασκευές, κουκουνάρια, πευκοβελόνες και νόστιμα ζεστά μπισκότα και τάρτες. Μπορείς αντί για καπελάκια να κάνεις μάσκες με ζωάκια να φοράνε τα παιδάκια. Ένα παιδικό πάρτι που θα κάνει να νιώσουν άνετα μικροί και μεγάλοι.\nΔες επίσης: 25 Χαριτωμένες πασχαλινές τούρτες γενεθλίων για το παιδί σου!\nΘέμα: Πριγκιπικό πάρτι\nΓια το τέλος άφησα την τέλεια ιδέα για κορίτσια που σίγουρα θα έχουν ζητήσει μια φορά στη ζωή του. Ένα υπέροχο, με απ’ όλες τις ανέσεις πριγκιπικό πάρτι. Κεριά, κορόνες, κομψές αποχρώσεις και λίγο μια αίσθηση από παιδικό της Disney και “Πεντάμορφη και το τέρας”. Τι να λέμε, το σπίτι θα γεμίσει με μικρούς πρίγκιπες και μικρές πριγκίπισσες.\nΜπορεί όλα αυτά να είναι ιδέες για παιδικό πάρτι, όμως έχω να σου πω πως αν προσαρμόσεις λίγο τα φαγητά για πιο μεγάλους, προσθέσεις και λίγο αλκοόλ στα τραπέζια, θα κάνεις από τα καλύτερα και πιο εντυπωσιακά θεματικά πάρτι!